Tabaković: Udeo problematičnih kredita smanjen na 4,1 odsto | SEEbiz.eu\nObjavljeno: 02.03.2020 / 19:34\nKOPAONIK - "Udeo problematičnih kredita (NPL) je smanjen na 4,1 odsto, a prema poslednjim podacima dinarska štednja iznosi 83 milijarde dinara", izjavila je guvernerka NBS Jorgovanka Tabaković na otvaranju Kopaonik biznis forumu i istakla da je to samo delić pokazatelja koji potvrđuju finansijsku stabilnost zemlje.\nTabaković je rekla da je nivo problematičnih kredita smanjen na 4,1 odsto u decembru 2019, što je za oko 80 odsto manje u odnosu period od pre samo oko četiri godine.\nGuvernerka je naglasila da je dinarska štednja u 2019. povećana za 30 odsto u 2019. godini i da je na kraju 2019. iznosila 80 milijardi dinara, dok sada iznosi 83 milijarde.\n"Ove godine ćemo 70 odsto prihoda od našeg poslosvanja uplatiti u budžet, a to znači više sredstava za nove investicije i rast zaposlenosti", naglasila je Tabaković.\nGuvernerka je naglasila da će NBS nastaviti da čuva stabilnost finansijskog sistema zemlje.\n"To nas u NBS obavezuje da i u narednom periodu nastavimo da radimo nepristrasno, u korist svih građana Srbije, bez obzira na to da li su potrošači, poslodavci, štediše ili investitori. To ćemo raditi obezbeđujući stabilnost, jer je ona ključna tačka u kojoj se susreću interesi svih, kao Andrićevi mostovi".\nTabaković kaže i da se malo govori o inflaciji u Srbiji, ali da se zato lakše planira i posluje.\nInflacija u Srbiji je niska i stabilna sedmu godinu zaredom i u proseku se kreće oko dva odsto, kaže guvernerka i dodaje:\n"Danas, kada smo stabilizaciju uspešno sproveli, postoji dobra osnova da govorimo o nastavku strukturnih reformi, kao i za opravdan optimizam u pogledu njihovog uspešnog sprovođenja. Ekonomskom politikom koju smo sprovodili unazad gotovo osam godina stvorili smo povoljan ambijent za investiranje. Danas govorimo o Srbiji s niskom inflacijom, znatno povoljnijim uslovima finansiranja, relativno stabilnim kursom dinara, jednocifrenom stopom nezaposlenosti, Srbiji sa uređenim javnim finansijama, u kojoj se smanjuju regionalne razlike i obnavlja i podiže infrastruktura, uvode savremene usluge koje omogućavaju brže, lakše i jeftinije transakcije".\nTabaković je rekla da može da obeća da NBS neće menjati ni pravac ni tempo rada, da nastavlja da bude čuvar stabilnosti, da deluje proaktivno i da bude jedan od lidera u inovacijama.\nPrimetila je da se danas diskutuje o tome da li će Srbija da raste po stopi od četiri, pet ili šest odsto, dok, kaže, istovremeno postoji konsenzus da će rast svakako biti dinamičan i vođen investicijama, izvozom i potrošnjom.\n"Važan preduslov za takav tempo i strukturu jeste očuvanje ukupne stabilnosti - monetarne, finansijske, fiskalne, političke. I na ovom mestu želim da pomenem Aleksandra Vučića, koji je jedini razumeo celovitost sistema ukupne ekonomije i koji je založio sav svoj ljudski i politički kapital za budućnost Srbije. Nije bilo ni lako ni popularno, jer je naša ekonomija bila u velikim strukturnim problemima", naglasila je.\nDa je mnogo urađeno, dodala je, potvrđuje i to što su u fokusu i ovog skupa teme poput digitalne ekonomije, kreativne ekonomije, pametne specijalizacije, četvrte industrijske revolucije...\n"Neravnoteže su bile velike, i to je bila naša realnost. Danas, nakon manje od decenije, govorimo o Srbiji s niskom inflacijom, znatno povoljnijim uslovima finansiranja, relativno stabilnim kursom dinara, jednocifrenom stopom nezaposlenosti. Govorimo o zemlji sa uređenim javnim finansijama, jer niko pre Vučića nije imao hrabrosti, lične i političke snage, niti je razumeo nužnost mera fiskalne konsolidacije. Koliko god da su mere bile politički nepopularne, bile su neodložne, što je on odlično razumeo i stavio budućnost Srbije ispred svega", istakla je guvernerka.\nTabaković je kazala i da je postignuta i očuvana stabilnsot cena, da je promenjen pristup u vođenju monetarne politike i da se uz mnogo manje troškove postiže mnogo više.\n"Obezbedili smo znatno povoljnije i stabilnije finansijske uslove za građane, privredu i državu i podržavamo održiv rast ekonomske aktivnosti".\nGuverka navodi da je NBS u periodu od avgusta 2012. do danas neto kupila na deviznom tržištu oko četiri milijarde evra, a da se i dalje govori o kursu dinara od oko 117,5 dinara za evro, što je promena manja od jedna procenat.\n"U tom periodu gotovo smo udvostručili neto devizne rezerve. Pojedini, opet vrlo retki, kritikuju nas da veštački održavamo jak dinar, a ja im poručujem da bi bez naših intervencija dinar bio još jači, što i upravo iznet podatak potvrđuje. Reagovali smo na kratkoročne eksterne šokove, bez uticaja na trend kursa, i intervencije su bile ređe nego u prethodnom periodu", kazala je i podsetila da je u decembru J.P. Morgan, jedna od najcenjenijih finansijskih institucija u svetu, u izveštaju o očekivanim makroekonomskim i finansijskim kretanjima u zemljama u razvoju za 2020. ocenio da je srpski dinar realno vrednovan.\nKako je navela, od 25 valuta zemalja u razvoju čija je vrednost analizirana, dinar je jedna od dve valute koje su ocenjene kao potpuno realno vrednovane, dve valute blago odstupaju od tzv. fer vrednosti, dok je 21 valuta ocenjena kao precenjena ili potcenjena.\nTakođe navela je da izvoz srpske robe i usluga od 2013. godine raste po prosečnoj godišnjoj stopi od oko 11 odsto i da je njegova vrednost udvostručena sa 11,5 milijardi evra na 23,4 milijarde evra.\nUčešće izvoza robe i usluga u bruto domaćem proizvodu povećano je sa 34 odsto na 51 odsto, a pokrivenost uvoza izvozom povećana je sa 67 odsto na 84 odsto.\n"Izvoz naše robe i usluga zadržao je snažnu dinamiku i u 2019. godini uprkos usporavanju globalne tražnje, cak je, uz rast po stopi od 10,5 odsto u 2019. godini, ubrzao rast u odnosu na 2018. godinu, kada je iznosio 9,6 odsto", rekla ja guvernerka.\nNapomenula je da se povećava i uvoz, pri čemu se oko tri četvrtine rasta uvoza od početka investicionog ciklusa odnosi na rast uvoza sredstava za reprodukciju i sredstava za rad.\n"Rast uvoza delom se objašnjava i potrošačkom tražnjom u uslovima rasta životnog standarda građana. I strukturu uvoza detaljno pratimo i analiziramo, jer bez pravih informacija i analiza ni mere ne mogu biti adekvatne. A naša procena je da uvezena oprema povećava izvozne kapacitete naše privrede i po tom osnovu u srednjem roku očekujemo nastavak visokih stopa rasta izvoza", rekla je Tabaković.\nU pogledu izvoza, kako je navela, ako se nastave tendencije iz prethodnih godina, očekuju u NBS da u narednih nekoliko godina učešće našeg izvoza u bruto domaćem proizvodu dostigne 60 odsto, pri čemu, očekivano, rast izvoza vodi prerađivačka industrija.\nVrednost njenog izvoza u 2019. godini od 16,1 milijarde evra bila je za 60 odsto veća od vrednosti njenog izvoza s početka investicionog ciklusa (2015) i više nego dvostruko veća nego u 2012. godini.\nNa rast izvoznih kapaciteta naše prerađivačke industrije pozitivno deluje i visok priliv stranih direktnih investicija, koji je u prethodne dve godine dostigao 8,2 odsto bruto domaćeg proizvoda i u većoj meri bio usmeren u razmenljive sektore, navela je Tabaković.\nPomenula je i kumulativnu stopa rasta privatnih investicija koja tokom pet godina iznosi preko 40 odsto, a državnih ulaganja preko 100 odsto.\nRast investicija od 10 odsto prosečno godišnje u tom periodu bio je izvor preko 60 odsto rasta bruto domaćeg proizvoda, dodala je Tabaković.\n"Samo u poslednje dve godine investicije su opredelile tri četvrtine rasta. Po tom osnovu, učešće fiksnih investicija u bruto domaćem proizvodu tokom investicionog ciklusa, odnosno u periodu od 2015. do 2019. godine, povećano je sa 17,5 odsto na 24 odsto. Ovo godine očekujemo dalji rast njihovog učešća na 24,5 odsto", rekla je Tabaković.\nTagovi: Jorgovanka Tabaković, Narodna banka Srbije, problematični krediti, loši krediti, Kopaonik biznis forum


RTCG - Radio Televizija Crne Gore - Nacionalni javni servis :: Kulturna galaksija :: Privodi se kraju snimanje drame "Naod"\nPRODUKCIJA TVCG 29. 05. 2020. 16:01 >> 15:57 0\nPrivodi se kraju snimanje drame "Naod"\nSnimanje televizijske drame "Naod", nastale po tekstu Gojka Kastratovića, urađene u produkciji naše kuće privedeno je kraju. Režiser Slobodan Šćepanović, ocijenio je da taj projekat spada u zahtjevnije, ističući pritom da su ljudi koji su ga realizovali u potpunosti dorasli zadatku, i da su spremni za druge, slične ovom, kojih će, kako se nada, u budućnosti biti više.\nPriča Pješčana knjiga Horhe Luis Borhesa pripovijest je o knjizi bez početka i kraja, knjizi koju ne možemo dva puta da otvorimo na isto mjesto. Na taj način slavni argentinski pisac još jednom je uspostavio neraskidivu vezu između umjetnosti i života. To je na određeni način pokušao i režiser Slobodan Šćepanović, nudeći nam priču o laganom brisanju sjećanja na jednoj, i teškim životnim trenucima, na drugoj strani. Naod je priča o sopstvenim izborima sa čijim posljedicama se moramo suočiti kad tad, što je Ivoni Čović koja tumači glavnu ulogu omogućilo da, kako kaže, ukaže, i na sopstvenu glumačku zrelost.\nRežiser Slobodan Šćepanović ovaj put glumačke role povjerio je članovima podgoričkog Gradskog pozorišta.\nKompletnu ekipu koja je realizovala projekat, na kako režiser kaže, vrhunski način, čine članovi RTCG.\nSlobodan Šćepanović veoma je zadovoljan nakon okončanog posla.\nMontaža i postprodukcija TV drame "Naod" trebalo bi da bude okončana do kraja juna.\nTV drama "Naod" u fazi montaže\n14. 06. 2020. 3


PRETNJE POSLE NAVODA O ĐUKANOVIĆEVOJ ODGOVORNOSTI\nIzvor: Kurir, 10.Jun.2011, 18:37\nPODGORICA - Univerzitetski profesor Milan Popović, urednik nedeljnika Monitor Esad Kočan i poslanik Pokreta za promjene (PZP) Koča Pavlović tvrde da su u poslednjih nekoliko sedmica "zasuti" porukama uvredljive i preteće sadržine.\n"Obaveštavamo demokratsku javnost i nadležne organe da smo u poslednjih nekoliko sedmica zasuti SMS i medijskim porukama uvredljive i preteće sadržine, osobe koja se potpisuje kao Šeki Radončić", navodi se u saopštenju upućenom domaćoj i stranoj >> Pročitaj celu vest na sajtu Kurir << javnosti, policiji i tužilaštvu.\nPopović, Kočan i Pavlović navode da ih "uvrede i pretnje agenta vladajućeg režima ne bi zabrinjavale, da nisu očigledan deo nastojanja šefa režima Mila Đukanovića da izbegne odgovornost za ratni zločin deportacije 1992. godine".\nNovinar i publicista Šeki Radončić autor je knjige o deportaciji bosansko-hercegovačkih civila iz Crne Gore u BiH 1992. godine.\nOn je nedavno optužio jednog od ključnh svedoka deportacije, bivšeg policijskog inspektora Slobodana Pejovića, da je bio "inspektor za potere i glavni lovac na bosanskohercegovačke izbeglice".\nRadončić je nedavno u intervjuu za crnogorske medije izjavio da ga je redakcija nedeljnika Monitor čiji je novinar nekada bio, "isterala iz impresuma zbog iznošenja istina" o Slobodanu Pejoviću. Kočan, Popović i Pavlović u saopštenju navode da je "političko-pravna odgovornost Mila Đukanovuća" - premijera u vreme deportacije, "posebno aktuelna nakon (samo)optužujućeg svedočenja krunskog svedoka-insajdera - predsednika Crne Gore u vreme izvršenja zločina -Momira Bulatovića" novembra 2010. godine.\n"Od tog momenta, za ovaj nezastarivi ratni zločin, Mila Đukanovića terete ne samo brojne i ozbiljne indicije... Od ovog momenta, zahuktava se i kampanja laži, mržnje i nasilja protiv svih nas koji se borimo za kažnjavanje najodgovornijih za ovaj i druge ratne zločine. Uvrede i pretnje zbog kojih se oglasavamo samo su mali deo te kampanje", navode Popović, Kočan i Pavlović. Univerzitetski profesor, urednik neđeljnika Monitor i poslanik PZP pozivaju državne organe da "konačno počnu da rade svoj posao", a crnogorsku i stranu "demokratsku javnost da ovaj slučaj pomno prate i adekvatno reaguju


NIŠTA OD SEHA LIGE - Glas Podrinja\nSada je sve jasno. Neće Metaloplastika igrati SEHA ligu naredne sezone, a neće tamo biti ni šampiona države, novosadske Vojvodine. Upravni odbor lige, odlučio je da u narednoj sezoni ne bude predstavnika Srbije, iako je RSS jedan od osnivača lige. Bližih objašnjenja, od loše finansijske situacije i kvaliteta klubova u Srbiji, nije bilo.\nDo pre nekoliko dana, pod znakom pitanja je bio samo nastup plastičara, dok je Srbiju svakako čekalo jedno mesto u SEHA. Ipak, na kraju je ta pozicija dodeljena ekipi Izviđača iz Ljubuškog.\nRukometni savez Srbije osudio je ovu odluku, ističići da takve odluke treba da donese Skupština lige, a ne Upravni odbor, no odgovora iz SEHA još nema. Način igranja naše lige u sezoni 2016/2017, s™ obzirom na novonastalu situaciju, još nije poznat.\nPosle pet godina u redovima tima iz našeg grada, gde je stekao i status reprezentativca, Darko Arsić, naredne sezone, nastupiće za Metalurgiz Skoplja. Ljubitelji rukometa, naredne sezone, u plavom dresu, neće gledati ni Radovana Ostojića, Petra Petrovića, Stefana Ilića, rukometaše kojima je istekao ugovor, dok su, za sada, nova imena golman Aleksandar Milenković, dosadašnji golman Sloge iz Požege, odnosno Vukšin Vorkapić, juniorski reprezentativac, pridošlica iz Voždovca.


Federacija BiH mijenja politiku prema nezaposlenima, morat će aktivno tražiti posao - Klix.ba\nFederacija BiH mijenja politiku prema nezaposlenima, morat će aktivno tražiti posao\nPiše: Dž. Č./Klix.ba\n17.3.2018. u 17:25\nNakon Kantona Sarajevo i entiteta RS, saznajemo kako i Federacija BiH mijenja politiku prema nezaposlenim osobama, jer je programom rada Federalnog ministarstva rada i socijalne politike za 2018. godinu predviđena izrada zakona o izmjenama i dopunama Zakona o posredovanju u zapošljavanju i socijalnoj sigurnosti nezaposlenih osoba.\nFederalni ministar rada i socijalne politike Vesko Drljača potvrdio nam je kako je izrađen Prednacrt izmijenjenog Zakona koji je dostavljen kantonalnim skupštinama.\n"Prednacrtom zakona predviđene su izmjene Zakona o posredovanju u zapošljavanju i socijalnoj sigurnosti nezaposlenih osoba u pogledu definicije nezaposlene osobe, obaveza nezaposlene osobe u pogledu aktivnog traženja posla, prestanka vođenja nezaposlene osobe u evidenciji koja se vodi kod službi za zapošljavanje, obaveza poslodavaca za dostavljanje obavijesti o radnicima za čijim radom je prestala potreba, obavezama službi za zapošljavanje u pogledu postupanja po prijavama poslodavaca za upražnjena radna mjesta te u pogledu ostvarivanja prava na novčanu naknadu za vrijeme nezaposlenosti", pojasnio nam je ministar Drljača.\nPrilikom izmjene zakona, dodaje Drljača, ministarstvo kojim rukovodi ostvaruje saradnju i s javnim službama za zapošljavanje u FBiH te socijalnim partnerima.\n"S tim u vezi, spomenuti Prednacrt Zakona će u narednom periodu biti dostavljen Federalnom zavodu za zapošljavanje, svim kantonalnim službama za zapošljavanje te Udruženju poslodavaca FBiH i Savezu samostalnih sindikata BiH, radi davanja mišljenja", otkriva nam Drljača.\nCilj mijenjanja politike prema nezaposlenim osobama u FBiH jeste, između ostalog, i bolja uvezanost biroa i poslodavaca. Brojni poslodavci u BiH nezadovoljni su radom službi za zapošljavanje koje, prema mišljenju mnogih, ne trebaju samo vršiti evidenciju nezaposlenih.\nMinistrica za rad, socijalnu politiku, raseljene osobe i izbjeglice KS Amela Dautbegović u nedavnom razgovoru za Klix.ba kazala je kako nadležni izmjenom zakona žele nezaposlenim osobama pružiti veće mogućnosti prekvalifikacije i dokvalifikacije te doprinijeti aktivnom učešću službi i poslodavaca u zapošljavanju ljudi.\n"Moramo čuti šta poslodavcima treba. Biro dosad nije tražio od nezaposlenih da traže posao. Pojedini ljudi su na birou jer zaista traže posao, dok drugi samo žele ostvariti pravo na zdravstveno osiguranje", rekla nam je Dautbegović.\nPodsjećamo, nezaposleni na birou u manjem bh. entitetu od početka godine moraju jednom mjesečno dokumentovati da su bili na nekom razgovoru za posao i da sami traže posao. U suprotnom neće moći biti na birou. Slična praksa očekuje se i u KS te cijeloj Federaciji BiH.\nnezaposleni Federalno ministarstvo rada Vesko Drljača Amela Dautbegović\nBaralija za ujedinjenje stranaka poteklih iz SDP-a: Želimo saborce za borbu protiv nacionalizma\n17.03.2018. u 18:14\nAmbasador Brislow: Napad na Skripala je napad na međunarodne vrijednosti\n17.03.2018. u 17:16\nKljuč za opstanak\nDanas konstituirajuća sjednica Vijeća naroda RS-a\nSindikat UNSA najavio štrajk ako se ubrzo ne usvoji budžet Kantona Sarajevo\nOkončan projekat energetske učinkovitosti Osnovnoj školi "Malta“\nZamjenik američkog državnog sekretara 16. decembra dolazi u Sarajevo


Naslovnica NAJNOVIJE Politika Gradonačelnici ptpisnici sporazuma o međuopštinskoj saradnji\nPredstavnici 18 gradova i opština iz sliva Zapadne Morave, među njima i Novi Pazar, potpisali su u Vrnjačkoj Banji sporazum o međuopštinskoj saradnji. Ovaj sporazum obezbeđuje adekvatnu prevenciju i spremnost lokalnih samouprava koje su posebno izložene riziku od poplava, zemljotresa i klizišta, da efikasno reaguju u slučaju katastrofa.\nOsim toga, planirano je i formiranje zajedničke službe za poslove civilne zaštite koja će koordinirati merama prevencije i sistemom ranog upozoravanja i reagovanja na teritoriji celog sliva Zapadne Morave na kojoj živi 800.000 građana.\nSporazum je potpisan uz podršku Delegacije Evropske unije, Ministarstva unutrašnjih poslova, Ministarstva državne uprave i lokalne samouprave, Kancelarije za upravljanje javnim ulaganjima i Programa Ujedinjenih nacija za razvoj (UNDP) u Srbiji.\nUz čelnike lokalnih samouprava, potpisivanju sporazuma prisustvovali su i Sem Fabrici, šef Delegacije EU u Srbiji, Marko Blagojević, direktor Kancelarije za upravljanje javnim ulaganjima, Fransin Pikap, stalna predstavnica UNDP u Srbiji, kao i drugi brojni gosti.


Bjelopoljci odneli crknute krave\nPosle tri dana natezanja ko će da ukloni lešine iz Ćehotine, posla se prihvatila Komunalna policija opštine Bijelo Polje, u saradnji sa DOO „Komunalno Lim” i ovdašnjom Veterinarskom službom\nTRI dana je trajalo natezanje između Pljevalja i Bijelog Polja oko toga čija je nadležnost da ukloni lešine četiri krave, koje su nesavesni građani bacili u korito reke Ćehotine. Zbog nečijeg nemara, pretila je opasnost po zdravlje oko 19.000 građana, koji se vodom snebdevaju iz jezera Otilovići u čijem je slivnom području Ćehotina.\nProblem je razrešen i posle nedoumica kome pripada "sporna" teritorija i čija je nedležnost uklanjanje lešina, na posao se dala Komunalna policija opštine Bijelo Polje.\nU saradnji sa DOO "Komunalno Lim" i Veterinarskom službom iz Bijelog Polja, preduzete su mere i radnje, za uklanjanje uginulih životinja iz korita reke. Posle dezinfekcije lešina, one su po propisanoj proceduri zakopane, a sada su na delu policija i tužilaštvo, koji treba da utvrde ko su nesavesni građani koji su se uginule stoke rešili bacivši je u korito reke.\nLešine četiri krave su bile u koritu Ćehotine, na teritoriji opštine Bijelo Polje, dva dana. Javnost su o svemu alarmirali članovi Sportsko-ribolovnog kluba "Lipljan" Pljevlja, koje gazduje pljevaljskim vodotocima, koji su sačinili foto-elaborat i o svemu obavestili Upravu za veterinu i fitosanitarne poslove, policiju i nadležne inspekcije. Veterinarske inspekcije iz Bijelog Polja i Pljevalja su nadležnost prebacivale jedna na drugu, ali je "presuđeno" da problem moraju rešiti Bjelopoljci, što su oni konačno i učinili.(novosti.rs)


Pa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju gradski automobil i koriste oblik karoserije hečbek sa 3 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio FIAT, 4-cilindrični agregat sa 16 ventila i 155ks , dok je drugi 4-cilindrični agregat sa 16 ventila i 96ks koji potpisuje Ford.\nPočetna tačka bi ovde mogli biti rezultati Euro NCAP (European New Car Assessment Programme) testiranja kome su, srećom, bili podvrgnuti i jedan i drugi automobil, pri čemu je i jednom i drugom dodeljen podjednak broj zvezdica za bezbednost. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju gradski automobil, što u principu znači ne tako dobru poziciju što se bezbednosti tiče, međutim to neće rešiti našu dilemu ovde. Povrh toga, kada je u pitanju težina vozila čiji uticaj nije zanemarljiv, italijanski automobil nudi popriličnu razliku od 19% više metala.\nNije zahvalno diskutovati pouzdanost na nivou proizvođača, ali vredi spomenuti da Ford značajno odskače u pozitivnom smislu, kada se svi modeli uzmu u obzir. To kažu neke objektivne statistike, dok posetioci našeg portala pouzdanost marke Alfa Romeo vrednuju prosečnom ocenom 4.2, a modele marke Ford u proseku sa 4.3 od 5. Kada posmatramo nezavisna istraživanja jasno je da je model MiTo prosečan što se pouzdanosti tiče, pri čemu je model Fiesta 38% pouzdaniji od njega. Povrh svega toga, vlasnici automobila koje pokreće isti motor kao i italijanski automobil u proseku smatraju da on zaslužuje ocenu 3.0, dok je onaj ispod haube konkurenta ostvario ocenu 4.0 od 5.\nAlfa Romeo je daleko agilniji automobil i dostiže 100km/h za 4.2 sekundi manje od svog konkurenta. Pritom ubrzava sve do 215 kilometara na čas, 40km/h više nego što to čini konkurentski automobil. Kada pričamo o štedljivosti pobednik je svakako američki automobil, trošeći u proseku 5.7 litara goriva na 100 kilometara (50 milja po galonu), u kombinovanom režimu vožnje. Ne možemo ignorisati razliku od 14% više goriva koje potroši italijanski automobil.\nFord deluje nešto malo pouzdanije, mada je razlika marginalna. Ipak, najvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, italijanski automobil pruža značajno viši nivo bezbednosti, preuzevši na taj način ulogu favorita. Stvari se nastavljaju u istom smeru, jer Alfa Romeo ostavlja konkurenta u oblaku prašine, nametnuvši se na taj način svakom entuzijasti. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Preporučujem ujedno da potrošite dva minuta i saznate koji bi Vam to automobil, na osnovu Vaših želja i mogućnosti, predložio virtuelni savetnik™, iz baze od 12.000+ različitih četvorotočkaša.


Jorgovanka Tabaković, guverner Narodne banke Srbije: Iza nas je dobra godina za tržište osiguranja : Nadlanu.com\nObjavljeno 19. feb 2020. / 12:00:29\nU narednom periodu fokus će biti na obezbeđivanju fer tržišnih uslova i pojedinačnim pitanjima značajnim za korisnike usluga osiguranja koja smo prepoznali kao problematična\nSrbija je prošle godine otvorila Poglavlje 9 u pregovorima sa EU koje se, između ostalog, tiče osiguranja, a Narodna banka Srbije će rukovoditi pregovorima u ovoj oblasti. O tome šta nas očekuje ove godine na tržištu osiguranja, kao i kakvi su rezultati u prethodnoj govori Jorgovanka Tabaković, guverner Narodne banke Srbije.\n– Protekla godina će za sektor osiguranja ostati ubeležena kao jedna od najuspešnijih po mnogim parametrima. Stopa rasta ukupne premije u prva tri kvartala iznosila je 5,9% u odnosu na isti period prethodne godine i očekuje se da će ukupna premija u 2019. godini prvi put premašiti iznos od sto milijardi dinara. To je u najvećoj meri rezultat rasta premije u osiguranju motornih vozila i osiguranju od autoodgovornosti, osiguranju od posledica nezgode i dobrovoljnom zdravstvenom osiguranju. Takođe, premija životnog osiguranja i dalje raste, ali je blago usporila. Verujemo da će, kada se završi sumiranje rezultata za 2019, industrija osiguranja zabeležiti rekordnu dobit iz poslovanja. U oblasti nadzora prošlu godinu su obeležile aktivnosti na različitim nivoima. Značajno smo se angažovali na najznačajnijem delu tržišta, a to je osiguranje od autoodgovornosti. Nismo zaboravili ni značajne promene u regulatornom okviru koje predstoje u narednim godinama, uslovljene nastojanjima da se i u budućnosti obezbedi stabilnost na tržištu osiguranja, ali i unapredi postojeći nivo zaštite prava i interesa korisnika usluge osiguranja. Ova nastojanja usaglašena su sa ispunjavanjem standarda koji važe u zemljama Evropske unije. Prethodne godine pokazali smo da neće biti kompromisa sa onima koji misle da zakoni ne moraju da se poštuju. Sproveli smo neposredne kontrole svih učesnika na tržištu osiguranja od autoodgovornosti i to u finansijski najosetljivijem delu koji se odnosi na trošenje sredstava iz premije za nedozvoljene namene. Postigli smo značajne rezultate koji se ogledaju u identifikovanju i sprečavanju nezakonitih radnji. Sve to imalo je za rezultat smanjenje troškova sprovođenja osiguranja i oslobađanje značajnih sredstava koja su ranije korišćena za izmirivanje ovih troškova.\n– Od početka ne gubimo iz vida da je najvažnije da budu zadovoljni oni zbog kojih osiguranje postoji, a to su korisnici. Tokom prethodne godine nastavili smo sa nadzorom tržišnog ponašanja učesnika na tržištu osiguranja. Smatram da je to zajednički posao svih nas, uključujući i korisnike usluge osiguranja koji treba da u punom obimu koriste pravo na predugovorno informisanje i izaberu onu uslugu osiguranja koja odgovara njihovim stvarnim potrebama. U narednom periodu fokus će biti na obezbeđivanju fer tržišnih uslova i pojedinačnim pitanjima značajnim za korisnike usluga osiguranja koja smo prepoznali kao problematična. Pomenuću samo najvažnija – pitanje kvaliteta i uručenja predugovornih informacija, odlučivanja po odštetnim zahtevima životnog osiguranja, pitanje načina obračuna povraćaja premije osiguranja i nefer ugovornih odredaba uslova osiguranja.\n– Prepoznali smo dvostruki značaj funkcije nadzora u delatnosti osiguranja, podjednako u prudencijalnom delu i delu tržišnog ponašanja. Predstoji nam unapređenje obe funkcije nadzora, jer samo na taj način, odnosno sinergijom ovih funkcija možemo ostvariti uspeh. Očekujem unapređenje finansijskog poslovanja društava za osiguranje i reosiguranje kako bi se obezbedila otpornost na stresove iz okruženja, dugoročna finansijska stabilnost i kontinuitet poslovanja, unapređenje u upravljanju rizicima, prikupljanju i obradi podataka, sistemu izveštavanja, posebno uzimajući u obzir regulatorne izmene koje nas očekuju. Posebno je potrebno da se dodatno unapredi kvalitet prodaje osiguranja, a u okviru toga kvalitet informisanja o proizvodima osiguranja, da se unaprede ažurnost i način postupanja po odštetnim zahtevima, kao i da se efikasnije otklanjaju uzroci podnošenja prigovora.\n– Kako bi se svi izazovi koje okruženje postavlja pred nas uspešno prevazišli i pronašla odgovarajuća rešenja, stalna komunikacija sa društvima je od izuzetnog značaja. Upravo iz tog razloga ovoj komunikaciji pridajemo veliki značaj zbog čega organizujemo sastanke, radionice... Želimo da kroz otvorenu diskusiju i razmenu mišljenja izaberemo najbolja rešenja. U želji da ukažem na neophodnost komunikacije, sa svojim saradnicima i lično učestvujem na sastancima. Zbog toga smatram da se ostvareni nivo komunikacije može oceniti kao izuzetno visok, što nam garantuje uspešnu saradnju i u budućnosti.\n– Posmatrano prema osnovnim pokazateljima razvijenosti, domaće tržište osiguranja je razvijenije od zemalja u okruženju, ali manje razvijeno u odnosu na susedne zemlje članice EU. Tržište osiguranja je, prema rezultatima u prva tri tromesečja 2019. godine, stabilno, dobro kapitalizovano i likvidno, sa pozitivnim rezultatom poslovanja u iznosu od 9,3 milijarde dinara. Sredstva tehničkih rezervi u iznosu od 201 milijarde dinara u potpunosti su investirana u propisane instrumente, pri čemu u strukturi dominiraju državne hartije od vrednosti. Kad se uporedi kretanje premije u Srbiji sa kretanjem premije zemalja u regionu, može se uočiti da je međugodišnji prosečan desetogodišnji realan rast od 2,1% veći od rasta većine zemalja u regionu, zbog čega verujem da smo na dobrom putu.\n– Spremnost društava za osiguranje, posrednika i zastupnika da ulože dodatni napor kako bi predočili prednosti korišćenja usluga osiguranja korisnicima, pritom ih tačno obaveštavajući o tome od čega ih određena usluga osiguranja štiti, a od čega ne štiti, ključne su u prepoznavanju potrebe za korišćenjem usluga osiguranja. Nažalost, u ranijem periodu osiguranje je često predstavljano kao nešto što ne može svako da razume, zbog čega mogu da gube i građani i sektor osiguranja. Prepoznavši ovaj problem, mi smo naporno radili i radimo kako bismo pokazali da je to finansijska usluga koja, kada se pažljivo odabere, može biti velika pomoć u teškim životnim trenucima. Želeći da usluge osiguranja približimo našim građanima i učinimo ih razumljivijim, uveli smo obavezu uručivanja predugovorne informacije koja bi trebalo da olakša razumevanje ponekad zaista složenih termina. Upravo iz tog razloga društva za osiguranje imaju veliku odgovornost i zadatak da predugovorne informacije sačinjavaju na razumljiv i jasan način, posebno u delu koji se odnosi na rizike pokrivene osiguranjem, isključenja u vezi s tim rizicima, kao i da zajedno sa drugim subjektima nadzora podižu nivo stručnosti i obučenosti zaposlenih u prodaji. S druge strane, i sami korisnici moraju biti svesni svoje odgovornosti prilikom izbora usluge osiguranja – da je izuzetno važno da se upoznaju sa svim karakteristikama usluge za koju su zainteresovani i provere da li će na taj način ostvariti željenu zaštitu.\n– Propisima koji uređuju delatnost osiguranja stvoreni su uslovi za pokriće rizika od prirodnih katastrofa na tržišnim osnovama. Međutim, izuzetno je značajna i uloga države kao nekog ko procenjuje širi interes, odnosno način na koji će se pokrivati štete koje nastanu u slučaju prirodnih katastrofa. Smatramo da je od ključnog značaja za delatnost osiguranja, a naročito osiguranja od posledica prirodnih katastrofa, edukacija građana i podizanje svesti ljudi o potrebi zaključenja ugovora o osiguranju od prirodnih katastrofa. Prvenstveno bi društva za osiguranje, kao i njihovo profesionalno udruženje trebalo da sprovode kontinuiranu edukaciju javnosti o koristima i neophodnosti ove vrste osiguranja.\n– Podsetila bih najpre da je u protekloj godini otvoreno Poglavlje 9 u pregovorima sa EU, gde je jedna od četiri podoblasti – Osiguranje i strukovne penzije, a Narodna banka Srbije je institucija koja rukovodi pregovorima u ovoj oblasti. U narednom periodu očekuje se donošenje novih propisa u oblasti finansijskog izveštavanja društava za osiguranje i reosiguranje, u skladu sa odredbama novog Zakona o računovodstvu, kao i odredbama Direktive EU o računovodstvu u osiguranju. Takođe, očekujem da u saradnji sa Ministarstvom finansija, kao i članovima radne grupe iz ostalih državnih organa i zainteresovanih strana, unapredimo regulatorni okvir za obavezno osiguranje u saobraćaju, pre svega kroz izradu novog Nacrta zakona o obaveznom osiguranju u saobraćaju. Primena Direktive o osnivanju i obavljanju delatnosti osiguranja (Solventnost II) pred sektor osiguranja postavlja visoke standarde, kako bi se ostvarili stabilnost i kontinuitet u poslovanju društava za osiguranje, odnosno reosiguranje. Otvaranje pregovora pozitivno će uticati i na pravni okvir distribucije osiguranja, čime će se poboljšati informisanost i zaštita prava i interesa korisnika usluga osiguranja.\nŠta će biti ključno za sektor osiguranja u pogledu nadzora u narednom periodu?\n– Očekuje nas mnogo izazova, pre svega da nastavimo da održavamo i unapređujemo stabilnost sektora osiguranja, uz kontinuirano prilagođavanje novim standardima poslovanja, da identifikujemo i upravljamo novim rizicima, unapređujemo način na koji građani vide uslugu osiguranja, da se potrudimo da imamo zadovoljnog korisnika usluge osiguranja i da, menjajući regulatorni okvir, ne zaboravimo zbog čega se bavimo osiguranjem. Sigurno je da ćemo, ukoliko uspemo, biti nagrađeni zadovoljnim građanima i stabilnim tržištem osiguranja, a to je ono najbitnije.\nguverner Narodne banke Srbijeguverner nbsjorgovanka tabakovićnarodna banka srbijenbstržište osiguranjaTržište osiguranja u Srbiji


Tači poziva Srbe da izađu na izbore\nKosovski premijer Hašim Tači kaže da će u pregovorima Prištine i Beograda biti reči o normalizaciji odnosa, a ne o državnom poretku ni Kosova ni Srbije.\nTači je pozvao Srbe na Kosovu da glasaju na parlamentarnim izborima 12. decembra, navodeći da će tako moći da unaprede svoj položaj. ’Pregovori će imati za cilj normalizaciju ekonomskih i političkih odnosa dveju susednih država iza kojih stoji teška istorija konflikata i razaranja, ali koje pred sobom imaju zajednički cilj: mirnu i stabilnu budućnost’, rekao je Tači. ’Učešćem u institucijama Republike Kosovo, naši građani srpske nacionalnosti nastaviće da poboljšavaju svoju ekonomsku situaciju i bezbednost’, rekao je on za agenciju Beta. Na konstataciju da se srpski političari sa Kosova plaše izbijanja sukoba posle izbora, Tači je rekao da se to neće desiti. ’Ubeđen sam da su političko-etnički zasnovani incidenti već davno iza nas’, rekao je kosovski premijer. Odgovarajući na pitanje o optužbama da je izazvao raspuštanje parlamenta i pad kosovske vlade da bi odložio početak pregovora sa Beogradom, Tači je rekao da to nije istina. ’To je netačno. Kosovo prolazi kroz proces vanrednih izbora izazvanih ustavnim propustima i pogrešnim tumačenjima načela na kojima se zasniva naš institucionalni poredak’, rekao je on i dodao da su takve političke krize česte svuda u svetu. Tači, predsednik Demokratske partije Kosova, nije želeo da odgovori na pitanje o tome koliko je realno da Albanci sa juga Srbije budu obuhvaćeni pregovorima Beograda i Prištine. On nije želeo da odgovori ni na pitanje o svojoj imovini i poreklu novca.


Delatnosti koje su oslobođene obaveznog evidentiranja prometa na malo preko elektronskog fiskalnog uređaja, prema Uredbi koja je u primeni od 1.janura 2022.g. i delatnosti koje od tada, gube to pravo – Računovodstvena komora Srbije\n12.04.2021 Snežana Mitrović 2 Comments\nPreuzmi [584.11 KB]\n← Gostovanje, mr Snežana Mitrović na TV Studio B, na važne teme 4.marta 2021.g\nPoziv za učešće na online Seminaru 27.05.2021.g. u organizaciji mr Snežana Mitrović Računovodstveno Poresko Savetovanje →\n2 komentara na “Delatnosti koje su oslobođene obaveznog evidentiranja prometa na malo preko elektronskog fiskalnog uređaja, prema Uredbi koja je u primeni od 1.janura 2022.g. i delatnosti koje od tada, gube to pravo”\nZorica Agbaba kaže:\n12.04.2021 u 13:11\nTrgovina na veliko tekstilom š.d. 4641,da li je obaveznik fiskalne kase ako pored osnovne delatnosti vrši povremeno internet prodaju fizičkom licima?\nSnežana Mitrović kaže:\nTrgovina na veliko tekstilom, registrovana pod šifrom delatnosti 46.41 nije izuzeta, u skladu sa Uredbom koja je u primeni od 1.1.2022.g., evidentiranja prometa preko elektronskog fiskalnog uređaja – fiskalne kase, ako promet vrši na malo, putem interneta, krajnjim fizičkim licima.\nIzvod iz medija: Šta sve po zakonu mora da sadrži jedan minimalac?


NIŠTA OD SLOBODE: Šešelj nije prihvatio uslove Haga i ostaje u pritvoru\nNIŠTA OD SLOBODE: Šešelj nije prihvatio uslove Haga i ostaje u pritvoru\nNakon što je istekao rok za izjašnjavanje Vojislava Šešelja o prihvatanju uslova Haškog tribunala za puštanje na privremenu slobodu i garancija koje je dala Vlada Srbije, advokat Toma Fila kaže da to znači da će lider radikala ostati u pritvoru.\nRok za izjasnjavanje Šešelja istekao je juče, a među uslovima za njegovo privremeno oslobađanje iz pritvora je kućni pritvor, oduzimanje pasoša, zabrana kontakta sa svedocima i žrtvama…\nU Haškom tribunalu Tanjugu je ranije danas rečeno da odgovor od Šešelja nisu dobili. U Hagu, međutim, nemaju odgovor da li će razmatrati odgovor Šešelja ukoliko stigne posle zadatog roka od tri dana.\n„U tom slučaju bi Šešelj morao da napusti Hag hteo, ne hteo. Ali ja mislim da to neće biti tako, jer da su hteli da ga puste, oni mu ne bi postavljali uslove“, kaže Fila.\nNavodi da je cela priča oko Šešeljevog puštanja na privremenu slobodu „zamlaćivanje“ i da dodatni uslovi predstavljaju samo „spinovanje kako niko ne bi razmišljao o tome da se suđenje ne završava“.\nPodsetio je da se Šešelj već jednom izjasnio da ne želi da prihvati uslove tribunala i bilo kakve garancije Vlade Srbije, da je „rekao šta je imao“ i da „jednostavno traži da ga onako kako je dosao u Hag vrate nazad u Srbiju“.\n„Zvalo bi se da je na slobodi, a on bi sedeo sa nanogicom zatvoren u jednom stanu. To je zamena zatvora, ovaj je malo bolji jer ima porodicu sa sobom, ali ne sme da izlazi, govori, ne sme ništa“, kaže Fila.\nFila smatra da Srbija treba da zatraži od Saveta bezbednosti UN da interveniše kako bi Šešelj odmah bio pušten na slobodu, jer, kako navodi, država mora da zaštiti interese svojih građana.\nHaški tribunal dao je Šešelju rok od tri dana da se pisanim putem izjasni da će poštovati uslove za eventualno privremeno oslobađanje, a glavni uslov je da bude pod nadzorom srpskih vlasti od trenutka oslobađanja pa sve do povratka u Hag.\nSešelj se 23. februara 2003. godine dobrovoljno predao Haškom sudu, gde se izjasnio da nije kriv ni po jednoj tački optužnice, koja ga tereti za zločine protiv čovečnosti i kršenje zakona i običaja ratovanja od 1991. do 1993. godine u Hrvatskoj, BiH i Vojvodini.\novo je samo lagano ubijanje Šešelja,,,\nNa vlasti su izdajnici i oni ne mogui da traze nista od UN,a i odgovara im da je Seselj u zatvoru...\nKOJA BRE VLAST, BAGRA IZDAJNICKA.


Podmornica „Zeta“ svjedok zajedničke istorije – Plus Radio\nHome / Društvo / Podmornica „Zeta“ svjedok zajedničke istorije\nBy Plus Radio on 25/12/2017 Vrijeme: 15:40\nGlavni eksponat – poklon Crne Gore\nPodmornica „Zeta“ danas je glavni eksponat Muzeja u Pivki. Direktor Muzeja, Janko Boštjančić, kazao je za magazin Ministarstva odbrane „Partner“ da njen put do mjesta gdje se ukotvila za stalno, nije bio nimalo lak.\nDjeca oduševljena kada uđu u „Zetu“ (foto: Partner)\nDio eksponata Muzeja u Pivki (foto: Partner)\n„Nije bilo lako dopremiti tako skupocjen, a tako specifičan poklon“: Direktor Muzeja, Janko Boštjančić (foto: Partner)\nPivska kotlina u Sloveniji, u kojoj je se nalazi Muzej „Park vojne istorije“, bogata je prirodnim ljepotama, poput Postojnske i Škocjanske jame, Predjamskog dvorca, te konjušnice “Lipica“ gdje se uzgajaju svjetski poznati konji, lipicaneri. Ova kotlina kroz istoriju je imala značajan strateški položaj, od onih koje neminovno prati bogato vojno-istorijsko nasleđe.\nMuzej je smješten u kompleksu kasarni koji je svojevremeno, tokom Drugog svjetskog rata, izgradila Italija, a potom preuzeli Nijemci. Jugoslovenska armija ostala je tu do 1991, nakon čega je nastupio period potpune devastacije, do urušavanja krovova i grmljem i korovom „progutanih” objekata.\nIdeja o osnivanju vojnog muzeja rodila se u maju 2004. kada su Ministarstvo odbrane i Slovenačka vojska riješili da stanu na kraj intenzivnom uništenju vojno-tehničkog nasljeđa.\nUslijedilo je formiranje zbirke, prvo od oklopnih i artiljerijskih sredstava, a potom i svega ostalog što krasi današnji Muzej. Uz ogroman napor i trud lokalne zajednice, ovaj vojni kompleks doživio je preobražaj koji se figurativno može opisati krilaticom „Od bundeve do kočije“. Tako je u istoriju pošla i do tada važeća dosjetka da u Pivki od turizma postoji samo gužva na putu.\n← Previous Story U „golfu“ tragovi DNK više osoba\nNext Story → Taksi prevoznici da pređu na TX tablice


Kako da na vrijeme prepoznate da li vašeg tinejdžera nešto muči - MontenegroClick\nEvo na šta bi roditelji trebalo da obrate pažnju i kako da pomognete djeci u najosetljivijim godinama.\nVažno je da roditelji umeju da prepoznaju šta je ponašanje “uobičajeno” za te godine, a šta je signal da vaše dete ima neki problem sa kojim ne može samo da se izbori.\nU pubertetu, deca se suočavaju sa mnogim promenama, hormoni “divljaju”, raspoloženje im se često menja, ali to je prirodan deo odrastanja: “Mladi ljudi u tinejdžerskim godinama prolaze kroz mnogo toga, i normalno je da ponekad burnije iskazuju emocije, ali jako je važno da roditelji obrate pažnju na stvari koje odstupaju od onoga što bi se moglo smatrati uobičajenim mladalačkim buntom. Ako primetite, na primer, da dete iznenada menja navike vezane za spavanje ili ishranu, ako vam se čini da je dete uznemireno tokom dužeg vremenskog perioda, trebalo bi to da shvatite ozbiljno”, savetuje Džek Drajver, savetnik jedne od britanskih besplatnih linija za pomoć roditeljima.\n“Ako primetite upadljive promene u raspoloženju i ponašanju vašeg deteta, trebalo bi da nađete način da mu pružite podršku, ali tako da ne ugrozite njegovu potrebu za privatnošću. Ponekad je dovoljno samo da detetu kažete da ste tu za njega, šta god da se desi, i da se uznemireni tinejdžer već oseća bolje”, objašnjava psiholog Helena Luis, prenosi “Metro”.\nU tim godinama deca su ranjiva i osetljiva, pa se dešava i da se prepuste crnim mislima. Ipak, verovatnoća da vam tinejdžer prizna da je depresivan je prilično mala. Ako uopšte uspete da ih ubedite da vam kažu kako se osećaju dobićete nešto kao “u bedaku sam”.\nBelgijanci oduševljeni Crnom Gorom: Snimili kratak film i poručili da će se vratiti


CEFL Online: Poslednja nedelja\nNakon šest meseci igranja, CEFL je došao do poslednje nedelje regularnog dela sezone. Četiri utakmice u rasporedu nemaju takmičarskog značaja, jer su svi plej-of timovi već određeni, ali ipak, neki od timova imaju dobre razloge da odigraju sezonu u dobrom duhu do kraja.\nKada je reč o dobrom duhu -- osim najboljih timova u grupama, koji su pobedili i obezbedili prvo mesto na tabeli prošle nedelje -- nema bolje situacije od one u Ljubljani, gde su Silverhawksi zabeležili treću pobedu u sezoni, što im je najveći broj pobeda od kada igraju CEFL. Dve uzastopne pobede, gde je protivnik ostao s nulom i to u dve nedelje zaredom, promenio je izgled sezone u kojoj su neki tesni porazi učinili da liči na prethodne dve ipak malo previše.\nJedan od tih bio je teški poraz u produžetku od strane Gladiatorsa u aprilu sa 13-6, a u subotu od 15 časova, imaju priliku protiv najboljeg tima u konferenciji, ponovo Gladiatorsa, da vide koliko daleko su dogurali ove sezone. Prošle godine su protiv istog tima imali malu šansu da dođu do plej-ofa ukoliko pobede u Austriji, ali su očekivano izgubili ubedljivo -- ove godine, utakmica nema značaja, ali Silverhawksi mogu možda i više da dobiju.\nJoš jedan tim koji zna za teške poraze je Zagreb, a poslednja utakmica sezone im je i poslednja prilika da ubeleže pobedu. U 2007, bivši CEFL tim, Wild Boarsi, završili su sezonu bez pobede, a Thunder je na putu da učini isto, čak i sa većim brojem utakmica ove sezone.\nOni igraju u Novom Sadu ove nedelje, na stadionu na Petrovaradinu, u subotu od 15 časova, protiv tima koji je možda i u težoj situaciji. Sezona Dukesa se neće završiti ove nedelje, ali u meč ulaze tek što su izgubili utakmicu u kojoj su morali da pobede i sada se spremaju za put u Austriju zbog nastupa u polufinalu. Ova utakmica u Novom Sadu lako može da im bude poslednja domaća utakmica ove sezone i to nije baš najbolja situacija za tim koji je imalo velike planove na kraju prolećnog dela sezone.\nKako su već obezbedili Jug, čak ni poraz ne bi mnogo značio Vukovima, koji putuju u Budimpeštu po drugi put ove sezone -- u poslednjoj rundi igraju sa Cowboysima.\nPoslednji plej-of tim, Budapest Wolvesi, idu u Bratislavu, gde će igrati s Monarchsima. Možda bi im nedostajalo motiva ionako, pošto nije verovatno da će Gladiatorsi izgubiti od Silverhawksa, ali kako sad stvari stoje, nakon prošlonedeljnog donekle šokantnog poraza od malobrojnih Austrijanaca, čak je i teoretska šansa za osvajanje prvog mesta otišla.\nCowboysi ugošćuju Vukove u Sportmax centru u Budimpešti, u subotu od 16 časova, dok Monarchsi i Wolvesi igraju na uobičajenom mestu: Nobelova 14 u Bratislavi, takođe u subotu, počevši od 14 časova.


Spremaju malu maturu sa mobilnog telefona Spremaju malu maturu sa mobilnog telefona – Personal magazin\nSpremaju malu maturu sa mobilnog telefona\nOve godine, po prvi put do sada, osmaci u Srbiji mogu besplatno da se spremaju za završni ispit sa svog mobilnog telefona. Sajt mala-matura.com sada je dostupan i kao Android…\nOve godine, po prvi put do sada, osmaci u Srbiji mogu besplatno da se spremaju za završni ispit sa svog mobilnog telefona.\nSajt mala-matura.com sada je dostupan i kao Android aplikacija! Ovo je prava mala revolucija u obrazovanju kod nas. Dok se voze autobusom, šetaju parkom, sede u kafiću, đaci sada mogu da rešavaju zadatke i vežbaju za ispit iz male mature, ali i da četuju sa profesorima.\nAplikacija se vrlo jednostavno, samo jednim klikom, može preuzeti besplatno sa sajta mala-matura.com, na sledećem linku\nSpremaju malu maturu sa mobilnog telefona was last modified: May 27th, 2013 by Redakcija\nAndroid aplikacijamalu maturamobilni telefonzavršni ispit\nOdržan ABBYY Effective Business Day


Izbori se za izbore - Peticije.online\nZa samo nekoliko nedelja svi koji žive u Beogradu imaće priliku da izađu na izbore. Da bi zaista mogli da biraju, neophodno je da se izborimo za poštene izborne uslove.\nZato vas pozivamo da bez obzira na sve razlike potpišete spisak zahteva koji su definisali politički akteri koji žele smenu ove, po Beograd, štetne vlasti.\n1. Ostavke ili smenu svih članova REM-a.\n2. Pojedinačno predstavljanje programa i kandidata svih učesnika izbora na RTS-u u okviru Beogradske hronike u trajanju od najmanje jednog sata kao i direktan prenos tematskih debata.\n3. Ravnopravan medijski tretman svih političkih aktera u skladu sa zakonima i najvišim profesionalnim standardima uz poseban akcenat na apsolutno istim uslovima za predstavljanje u medijima u kojima država Srbija ima vlasničke udele.\n4. Zabranu zloupotrebe državnih ustanova, institucija i javnih preduzeća u izbornoj kampanji.\n5. Zabranu zloupotrebe javnih funkcija u svrhe predizborne kampanje.\n6. Potpunu zabranu upotrebe državnih i javnih sredstava u stranačke svrhe, striktnu primenu odredbi Zakona o finansiranju političkih aktivnosti i puno korišćenje ovlašćenja Agencije za borbu protiv korupcije u nadzoru potrošnje sredstava u kampanji.\n7. Utvrđivanje i stavljanje na uvid učesnicima izbora i javnosti akcionih planova tužilaštva i policije na sprečavanju i otkrivanju krivičnih dela protiv izbornih prava definisanih u Glavi petnaest Krivičnog zakonika.\n8. Da se javnosti da na uvid deo podataka iz biračkih spiskova, na osnovu čl. 14 Zakona o jedinstvenom biračkom spisku i u skladu sa Zakonom o zaštiti podataka o ličnosti.\n9. Da se obezbede nesmetani uslovi za rad svim zainteresovanim domaćim i stranim posmatračima koji ispunjavaju zakonom predviđene uslove za obavljanje tih aktivnosti.\n10. Da niti jedna stranka ili koalicija ne sme da ima preko polovine predstavnika u stalnom sastavu izborne komisije, u skladu sa članom 13 Zakona o lokalnim izborima.\nOve zahteve zajednički su formulisali:\nDemokratska stranka, Demokratska stranka Srbije, Zdrava Srbija, Inicijativa Ne davimo Beograd, Levica Srbije, Narodna stranka, Nova Srbija, Nova stranka, Pokret za preokret, Pokret slobodnih građana, Čuvari Beograda.\nIzbori se za izbore Kontaktirajte autora peticije\nPotpisivanjem, ovlašćujem Izbori se za izbore da preda moj potpis onima koji imaju moć odlučivanja po ovom pitanju.\nPromovišite peticiju "Izbori se za izbore" na ovoj listi


Рубрика: Политика, Актуелно Аутор: новинарство 714 пута прочитано Датум: 14.08.2007 Одштампај\n“Radi se samo o tome da su posrednici saglasni da priznaju svaki, pa i najneverovatniji kompromis koji zadovoljava obe strane, uključujući i pomenutu podelu Kosova ili neki drugi podjednako fantastičan scenario”, rekao je predstavnik Rusije u posredničkoj trojci Kontakt grupe.\nRuski diplomata je rekao da su svi shvatili neophodnost kompromisa i na toj osnovi je izrađena platforma “trojke”, čiji je principijelno važan element puna privrženost Rezoluciji 1244 Saveta bezbednosti Ujedinjenih nacija i principima Kontakt grupe.\nBocan Harčenko je kazao kako je jedan od principa “odsustvo prejudiciranja” ishoda pregovaračkog procesa o budućem statusu južne srpske pokrajine, a strane u pregovorima same treba da izrade uzajamno prihvatljiv model kompromisa.\n“Zadatak ‘trojke’ sastoji se samo u tome da stimuliše traženje”, naveo je on.\nRuski predstavnik u posredničkoj trojci, u kojoj su i američki i nemački ambasador Frenk Vizner i Volfgang Išinger, rekao je kako predstavnike “objedinjuje težnja da bude dostignut sporazumni ishod”.\n“Početak direktnog dijaloga između Beograda i Prištine jedan je od prioritetnih ciljeva platforme međunarodnog pregovaračkog tima”, rekao je ruski diplomata.\nBocan Harčenko je najavio da će sledeći sastanak delegacija Beograda i Prištine sa “trojkom” biti održan 29. i 30. avgusta, kao i krajem septembra, oba puta u Beču.\nNa prvom sastanku neće biti direktnih pregovora između strana, već će sa njima biti obavljene odvojene konsultacije, pojasnio je Bocan Harčenko.\n“Konačno rešenje razmatraće SB UN i može da ga odobri samo to telo. Drugačije legitimno rešenje za status Kosova ne postoji”, rekao je Bocan Harčenko.\nRuski diplomata je ponovio i da “trojka” ne predlaže niti će pokretati ikakve ideje koje bi mogle biti osnova za kompromisno rešenje, ponovivši da plan koji je predložio izaslanik UN Marti Ahtisari “nije osnova za pregovore”.\nAleksejev: Beograd nije predložio podelu Kosova\nAmbasador Rusije u Srbiji Aleksandar Aleksejev izjavio je da bi Moskva “mogla da razgovara” o podeli Kosova ako bi to bila “neka ideja Beograda”, ali da takva ideja sigurno nije došla iz Srbije.\n“Video sam izjavu predstavnika EU u pregovaračkoj trojci Volfganga Išingera, i mislim da je u njoj ova zamisao prvi put zvanično izneta”, rekao je Aleksejev Večernjim novostima.\nAleksejev je naveo da je Rusija “do sada potpuno poštovala zajednički stav Kontakt grupe da je podela Kosova nemoguća”.\nAmbasador Aleksejev je rekao da Rusija “nije ubeđena” da će 10. decembra, kada bi posrednička trojka SAD, EU i Rusije trebalo da preda izveštaj generalnom sekretaru UN, biti kraj “kosovske priče”.\n“U potpunosti smo protiv bilo kakvih veštačkih rokova, i smatramo da pregovori treba da traju onoliko koliko je potrebno, dok se ne pronađe kompromisno rešenje”, rekao je Aleksejev.\nZa Moskvu bi, prema rečima Aleksejeva, bila prihvatljiva “svaka mera kompromisa” koja bi bila prihvatljiva i za Beograd i za Prištinu, a “najviši interes” je da rešenje bude pravedno, kompromisno i u skladu sa međunarodnim pravom i evropskom stabilnošću.\nUpitan da li Moskva očekuje da će Beograd radi postizanja kompromisa “u nečemu popustiti”, Aleksejev je odgovorio da Rusija “ima potpuno poverenje u prijatelje” u Srbiji i da je siguran da će oni “učiniti sve” da bude postignuto kompromisno rešenje.\n“I nadzirana nezavisnost bolja od podele”\nLider Srpskog pokreta otpora sa Kosova Momčilo Trajković izjavio je da je i nadzirana nezavisnost Kosova bolja od podele te pokrajine.\n“Srbija nikako ne sme da uđe u projekat podele Kosova. Čak je bolja, ma koliko to sada možda zvuči jeretično, i nadzirana nezavisnost od scenarija podele”, rekao je Trajković za novosadski Dnevnik.\nPrema njegovim rečima, nadzirana nezavisnost ostavlja kakvu-takvu šansu Srbiji da “jednoga dana, kada ojača, u Evropskoj uniji, povrati svoj uticaj nad Pokrajinom”.\n“U slučaju podele, ne samo da dižemo zidove, nego može doći i do zaoštravanja situacije, do velikih sukoba i stradanja nesrećnog naroda ispod Ibra. A ne treba smetnuti s uma i da jug Srbije kontrolišu Albanci, te da bi eventualna trgovina teritorijom vodila u pravu katastrofu”, smatra Trajković.\nOn je kritikovao vlasti u Srbiji i rekao da premijer Vojislav Koštunica “ne zna šta hoće” kada je reč o statusu Kosova.\n“Srbija, da bi preuzela inicijativu, i da bi pomogla Rusiji, mora da ponudi najfleksibilniju moguću platformu, makar ona značila i da je Kosovo samo o koncu vezano za našu državu”, kazao je Trajković.\nOn je rekao da je Kosovo danas, ne samo politički i vojno, već i ekonomski, daleko od Srbije.\n“Plašim se da se cela srpska strategija za odbranu Kosmeta zasniva na idejama kabinetskih političara, kojima je, međutim, samo stalo da izbegnu odgovornost jer su se, sticajem okolnosti, našli na vlasti u najgore vreme”, rekao je Trajković.\n14. avgust 2007. | 07:42 | Izvor: Beta, Tanjug\n« « Претходне вести: Vesti: Srpska bruka i sramota\nНаредне вести: Četvrta godišnjica obnove manastira Banjska » »


BALKAN U VRHU PRIORITETA: BiH očekuje status kandidata do 1. novembra - GlobalCir\nBALKAN U VRHU PRIORITETA: BiH očekuje status kandidata do 1. novembra\nČlan Predsjedništva BiH iz reda hrvatskog naroda Željko Komšić izjavio je danas u Briselu da je tokom sastanka sa visokom predstavnicom za spoljnu i bezbjednosnu politiku EU Federikom Mogerini bilo riječi o NATO integracijama.\n“Bilo je riječi o Godišnjem akcionom planu kao preduslovu da se imenuje predsjedavajući Savjeta ministara i da se ide sa formiranjem tog tijela, ali od Evropske komisije to nije postavljano kao pitanje, bar u ovom trenutku i u kapacitetu u kojem smo razgovrali sa Mogerinijevom”, rekao je Komšić novinarima u Briselu.\nBiH očekuje status kandidata do 1. novembra\n“Konsenzus je evropski put. Kasnimo sa upitnikom, procedurama, ali bila je prilika da obavijestimo da je sve dogovoreno oko odgovora, da su ostali prevodi i da će to biti gotovo za 20-30 dana. EU Parlament će donijeti mišljenje o BiH – čime će se zatvoriti procedura za mogući kandidatski status”, poručio je Dodik.\nOn je kazao da će BiH do 1. novembra pokušati da dođe do kandidatskog statusa, ali i to da su se na sastanku mogle čuti teme koje se tiču formiranja vlasti u BiH.\n“Jasno smo čuli da je Evropska komisija zainteresovana za brzo formiranje vlasti, i da je NATO izvan domena. Trebalo bi izbjeći pitanje uslovljavanja izbora novih organa vlasti, prije svega Savjeta ministara”, izjavio je Dodik.\nDodik smatra da je to jasna poruka iz Evropske unije Bosni i Hercegovini da se vlast mora formirati – jer onda izbori i izborni proces nema smisla.\n“Želim da istaknem da unutrašnja pitanja u BiH su vezana za reformsku agendu, to treba da se radi. Potrebno je intenzivirati reforme javne uprave, sistema javnih nabavki, pravosuđa…”, rekao je predsjedavajući Predsjedništva BiH.\n“Sve smo to pomenuli, upitnik i formiranje vlasti su ključne. Isticale su kolege i regionalne probleme, poput Pelješkog mosta, oni su koristili to svoje individualno pravo”, naveo je Dodik.\nDodik je istakao i to da je primijetio određenu dozu skepticizma – jer je bilo mnogo najava oko termina predaje odgovora na Upitnik EU.\nRekao je i to da je savršeno jasno da je BiH složen mehanizam, da se pojavljuju pitanje koja blokiraju kretanje BiH, poput preispitivanja ustavnosti imena Republike Srpske, Deklaracije o položaju Hrvata, majorizaciji Hrvata u BiH – i da to ljudi u Evropskoj komisiji znaju.\nNa koncu obraćanja novinarima on je kazao da BiH ne može naprijed ako se ne uvažavaju interesi sva tri konstitutivna naroda.\nZapadni Balkan u vrhu prioriteta EU\nČlan Predsjedništva BiHiz reda bošnjačkog naroda Šefik Džaferović istakao je da je Mogerinijeva poslala jasnu poruku da je Zapadni Balkan u vrhu prioriteta EU.\n“Ne govori se o proširenju EU kada je riječ o Zapadnom Balkan, jer mi već jesmo u EU, već se govori o članstvu u institucijama EU”, istakao je on.\nPrema njegovim riječima, ova godina i mandat Evropske komisije koji traje do 1. novembra biće iskorišteni kako bi sve zemlje Zapadnog Balkana napravile iskorake na evropskom putu, a kada je riječ o BiH onda je to kandidatski status.\n“Što se tiče Evropske komisije i Mogerinijeve nema nikakve dileme da Evropska komisija želi da BiH dobije kandidatski status do 1. novembra ove godine”, istakao je on.\nDžaferović je rekao da se od BiH očekuje da dostavi odgovore na dodatna pitanja koja su već trebalo da budu dostavljena u Evropsku komisiju, dodajući da će ovih dana i to biti učinjeno.\nOn je naveo da se razgovaralo i o formiranju vlasti u BiH i provođenju izbornih rezultata.\n“Tu imamo jedno vrlo ozbiljno pitanje kada je riječ o Savjetu ministara jer se mandat može dati kandidatu koji je spreman da poštuje princip vladavine prava i zakone, odluke Predsjedništva. Tražimo način kako da se pokrene prvi godišnji nacionalni plan u okviru stalnog članstva BiH u NATO savezu i da se nakon toga dodijeli mandat”, kaže Džaferović, dodavši da se mora poštovati evropski i Nato put BiH.\nDžaferović je istakao da je zaključeno da BiH treba stabilnost, mir, razgovor, vladavina zakona i da ona jedino može da ide tim putem.\nZABRINJAVAJUĆI PRIZORI IZMEĐU ‘DVA SARAJEVA’: Maskirani pripadnici MUP-a RS zaustavljaju građane koji žele prijeći zamišljenu entitetsku liniju!\nIZRAELSKI PREMIJER: Iran vrši svakodnevne cyber-napade na Izrael


Ženska platforma: Vučić o padu nataliteta govorio 'na neodgovarajući način'\nBeta 1. juna 2022. 22:20\nOrganizacija „Ženska platforma za razvoj Srbije“ je danas pozvala predsednika Srbije Aleksandra Vučića da ubuduće afirmiše pravo žena da slobodno odlučuju o svom telu, pošto se u utorak, u govoru po polaganju zakletve u Skupštini Srbije, kako je ocenila ta organizacija, „na neodgovarajući način bavio uzrocima pada nataliteta“.\nVučić je „upozorio da ćemo nestati kao narod ako se ne radjaju deca. Pozvao nas je da se, umesto kućnim ljubimcima, posvetimo radjanju dece“, navodi se u saopštenju te organizacije.\n„Ženska platforma“ je pdsetila da se od 2014. godine više puta oglašavala povodom sličnih istupa Vlade Srbije, ministara i predsednika, koga su pozvali da u novom mandatu ukaže na važnost rodne ravnopravnosti.\n„Iskoristite svoj novi mandat i autoritet da ukažete na važnost rodne ravnopravnosti i dostignutog nivoa reproduktivnih prava žena, na socijalnu pravdu i stvaranje povoljne društvene klime zbog koje će žene i muškarci želeti da radjaju i podižu decu u Srbiji“, stoji u saopštenju.\nOrganizacija je ocenila i da je povećanje stope radjanja „u najdirektnijoj vezi sa podsticajnim i slobodnim društvenim okruženjem“, kao i s „pravednim politikama, dobro osmišljenim i dostupnim uslugama usmerenim na brigu o zdravlju trudnica, majki i novorodjenčadi, brigu o porodici i deci, eliminaciju nasilja i diskriminacije, kako prema ženama tako i u društvu u celini“, ukazala je „Ženska platforma za razvoj Srbije“.


Odbornik PDP-a drugačijeg stava od Stanivukovića: Čistoća je dužna da očisti Banjaluku | BL Portal\nGeneralni sekretar PDP-a i odbornik u Skupštini grada Banjaluka Milko Grmuša istakao je da banjalučka „Čistoća“ u skladu sa zakonom i dobrim poslovnim običajima mora izvršiti uredno uslugu čišćenja i odvoza smeća.\nGrmuša je na svoj Fejsbuk nalogu napisao da to što nije usvojen gradski budžet nije razlog da davalac komunalne usluge odmah prestane sa vršenjem svojih usluga, jer mu je Grad prethodno uredno izmirivao sve svoje obaveze.\nOvakav stav istaknutog PDP-ovca kosi sa dosadašnjim stavovima gradonačelnika Draška Stanivukovića koji je još 1. aprila jasno rekao da „Čistoća ne može odvoziti smeće“, ali i prije nekoliko dana u saopštenju Gradske uprave ponovio da “za dalji puni angažman ovog preduzeća, po ugovoru koji se potpisiuje, uslovi će se stvoriti nakon usvajanja budžeta”.\nKonačno bez smeća: Jutros očišćen centar Banjaluke\nMilko Grmuša je naglasio da je izuzetno nezadovoljan činjenicom da su ulice i parkovi u Banjoj Luci neočišćeni.\n„Banjoj Luci, koja je i u ratu bila čista, ovakve stvari ne smiju da se dešavaju“, naveo je odbornik PDP-a.\nDodaje i da ako davalac komunalne usluge ne vrši uopšte ili ne vrši adekvatno svoju uslugu čišćenja javnih površina u Banjoj Luci, onda ni Grad ne može da mu plati cijenu usluge za april mjesec kao što je ranije činio.


Tomović: "Da potvrdimo prvo mesto u grupi" - Sportske.net\nTomović: "Da potvrdimo prvo mesto u grupi"\nFudbaleri Fiorentine dočekuju u četvrtak PAOK u petom kolu grupe J Lige Evrope, u meču kojim bi mogli da potvrde prolazak u nokaut fazu.\nBorha Valero odlučio gde će završiti karijeruSportski direktor Viole otkrio da li dolazi Jovetić!Zove ga Konte, urgira kod čelnika kluba da ga puste!Ćerći se vraća na ApenineDa li je ovo naredni Jovetićev klub?\n"Viola" je na čelu grupe sa tri poena više od Karabaha, uz ubedljivo bolju gol razliku. Defanzivac kluba iz Firence, Nenad Tomović, kaže da njegov tim želi da i zvanično osigura prvo mesto.\n"Sasvim smo zasluženo prvi u grupi i imamo šansu da već protiv PAOK-a na svom terenu i definitivno obezbedimo prolaz dalje. Svakako da grupnu fazu želimo da završimo na prvom mestu u grupi" kaže Tomović.\nFiorentina igra odlično na svim frontovima i u poslednja tri meseca ima samo jedan poraz. 29-godišnji Tomović smatra da je njegov tim mogao da ostvari još bolje rezultate.\n"Iako u poslednje vreme imamo pozitivne rezultate, najviše možemo da žalimo za nerešenim rezultatima koje smo imali kod kuće, protiv Atalante, Krotonea i Sampdorije. Da smo tu ostvarili pobede, bili bismo u samom vrhu i svakako da bismo onda svi bili vrlo zadovoljni" rekao je Tomović.\nSrpski fudbaler je jedan od najstandardnijih igrača Fiorentine, koja ove sezone ima jednu od najjačih odbrana u ligi, jer samo lider Juventus ima manje primljenih golova u dosadašnjem toku Serije A.\n"Mogu da budem zadovoljan dosadašnjom minutažom i prikazanom igramo, ali sigurno da mogu još bolje. Trudim se da napredujem iz utakmice u utakmicu. Imamo jednu od najboljih odbrana u ligi i cilj nam je da iz skoro svake utakmice izađemo bez primljenog gola" objasnio je Tomović.\nMeč Fiorentina – PAOK igra se u četvrtak od 19 časova.


ČUBRILOVIĆ: RAZGOVOROM U BiH PREVAZIĆI POSTOJEĆE PROBLEME - Glas Zvornika\nČUBRILOVIĆ: RAZGOVOROM U BiH PREVAZIĆI POSTOJEĆE PROBLEME\nBANJALUKA – Predsjednik Narodne skupštine Republike Srpske Nedeljko Čubrilović istakao je danas u Banjaluci da se u BiH mora razgovarati s ciljem prevazilaženja političkih i ekonomskih problema i očuvanja dejtonske strukture.\n“Javnosti u BiH je jasno da štošta nije u redu u posljednjih nekoliko mjeseci, a pogotovo od nametanja izmjena Krivičnog zakonika BiH što je uradio bivši visoki predstavnik Valentin Incko”, rekao je Čubrilović u obraćanju na posebnoj sjednici Narodne skupštine.\nOn je naglasio da je to dovelo do pogoršanja političke i ekonomske situacije.\n“Sve je postalo napeto i nepredvidivo s tendencijom pogoršanja, a da je to tako potvrđuju i razgovori o izmjenama Izbornog zakona BiH u Neumu, gdje nisu prisustvovali predstavci Srpske, tako da teret nepostizanja dogovora sada ne može biti na njima”, rekao je Čubrilović.\nOn je naglasio da nosioci vlasti u BiH ne smiju biti neodgovorni i ostavljati probleme budućim generacijama, te da do sada nema dijaloga protagonista političkog nivoa u BiH, što nije dobro.\n“Ako hoćemo da prevaziđemo stanje u kome se nalazimo, moramo razgovarati. Zato je neko morao prvi inicirati razgovore u BiH na način kako je predviđeno Dejtonskim mirovnim sporazumom”, rekao je Čubrilović i podsjetio da je BiH odavno množina dva entiteta i tri konstitutivna naroda.\nČubrilović kaže da je Republika Srpska prepoznala težinu aktuelnih problema i osjećala se pozvanom da otvori razgovore o političkim i ekonomskim problemima u BiH.\n“Zato je i zakazana posebna sjednica Narodne skupštine Republike Srpske. Time želimo doprinijeti prevazilaženju problema. Činjenica je da je Narodna skupština Republike Srpske i do sada otvarala debate o situaciji u BiH,donosila zaključke i ostale akte u kojima je nudila dijalog ostalima”, naveo je Čubrilović.\nPrema njegovim riječima, za sve inicijative Republike Srpske nije bilo adekvatnog odgovora iz Federacije BiH /FBiH/.\n“I izjave stranaca su bile nemušte i opravdavale su ponašanje bošnjačke političke elite. Srpska je nupitna dejtonska činjenica i zato smo u Narodnoj skupštini zakazali razgovore. Zato nema opravdanja da se ne učestvuje na ovoj sjednici”, rekao je Čubrilović.\nOn je dodao da je Republika Srpska spremna na bilo kom mjestu da učestvuje u dijalogu sa predstavnicima FBiH, a potom i u institucijama BiH.\nOn je napomenuo da se lider SDA Bakir Izetbegović nije odazvao pozivu za današnju sjednicu, ali da je dostavio pismo u kome nije propustio priliku da postavi uslove.


Oland: Ako Turska ne zatvori granice, nema pomoći EU\nBeta 17. decembra 2015. 19:50\nFrancuski predsednik Fransoa Oland izjavio je uoči zasedanja vodja Evropske unije da se spoljne granice moraju zaštititi uvodjenjem, pored ostalog, jake granične i obalske straže EU, i stavio do znanja da Turska neće dobiti obimnu finansijsku pomoć Unije ako ne zatvori svoje granice za imigrante i teroriste.\nEvropske vodje danas su počele a sutra će nastaviti analizu sprovodjenja hitnih mera za rešavanje izbegličke krize i onemogućavanje islamskih terorista da ponove krvave atentate na tlu Evrope, a sagledaće i mere da se očuva šengenski prostor bez granica uz moguće dopune.\nPosebna pažnja će biti posvećena i otklanjanju uzroka navale izbeglica i talasa terorističkih napada, posebno sagledavanjem kako se svetske i regionalne sile mogu ujediniti u slamanju terorista Islamske države, čiji ekstremisti šire uticaj i u Libiji.\nVisoka predstvnica EU Federika Mogerini uoči samita EU izjavila je da će večeras otputovati u Njujork na sednicu Saveta bezbednosti UN koji treba da odobri stvaranje koalicije izmedju sirijske opozicije i vlade u Damasku za ujedinjenje u borbi protiv Islamske države.\nFrancuski predsednik Oland je rekao da će od kolega u EU zatražiti da se poštuje odluka da se na sve članice EU preraspodeli deo dosad, mahom u Grčku i Italiju, pristiglih izbeglica, ali je upozorio da je to nemoguće ostvariti ako Turska ne ispuni obećanja o saradnji s EU i zatvaranju svojih granica za imigrante i islamske teroriste.\nPreraspodela izbeglica i pomoć Ankari su neostvarivi ako Turska „praktično potpuno ne zabravi svoje medje za ilegalne migrante“, stavio je do znanja i holandski premijer Mark Rute koji je pre samita EU na sastanku s nemačkom kancelarkom Angelom Merkel i čelnicima još nekoliko zemalja Unije razgovarao upravo o sprovodjenju odluke da se prerazmeste izbeglice i u velikoj meri smanji njihov priliv.\nFrancuski predsednik je objasnio da Turska u slučaju da ne stavi rampe na ilegalne ulaske preko svojih granica, ne može očekivati obećanu pomoć Unije od tri milijarde evra za zbrinjavanje izbeglica i tehničku i drugu podršku.\nNa sastanku nemačke kancelarke Merkel i zemalja koje su spremne da prime istinske ratne izbeglice, poglavito iz Sirije, kao posebno uznemirujuće za evropsku bezbednost ocenjeno je to što je ove godine bez skoro ikakve kontrole, a često i s lažnim ispravama, u EU ušlo blizu 900.000 imigranata.\nTurski premijer Ahmet Davutoglu je učestvovao na ovom sastanku i naglasio spremnost Ankare da učini sve da zatvaranjem granica i oštrom kontrolom spreči priliv ilegalnih imigranata i islamskih terorista najviše iz Sirije u Evropu.\nNovinari su hrvatskog premijera Zorana Milanovića uoči samita pitali da li se Hrvatska može naći na udaru zahteva Austrije i još nekih zemalja da se izdvajanje sredstava iz fondova EU smanji članicama koje ne prihvate solidarno preuzimanje dela izbeglica, a Milanović je uzvratio da je to „jako teško jer je Hrvatska preko svoje teritorije propustila 500.000 imigranata“.\nNa opasku da ih je Hrvatska popisala samo pet stotina, što je zamerka Evropske komisije, Milanović je odgovorio da zna za te primedbe, ali je rekao da bi i Hrvatska mogla učiniti ono što i Madjarska i Slovačka, a sad i Makedonija, a to je da postavi ograde na granice, pa za nju onda ne bi bilo takvih problema.


Bošnjaci Kosova: "Na pomolu jedinstvo" - Sandžak Haber - Sandžačke Internet Novine\nNaslovna KOLUMNA Bošnjaci Kosova: “Na pomolu jedinstvo”\nBošnjaci Kosova: “Na pomolu jedinstvo”\nBošnjaci na Kosovu imaju problem kako da uđu u legalne strukture vlasti na Kosovu, radi ostvarivanja svojih prava yakonom yagarantovana, yato što je od 1999.godine pa na ovamo veliki dio stanovništva migriralo prema Bosni, Sandžaku i Zapadu, ali još veći problem je broj partija. Situacija je bila tako dramatična da legalni predstavnici nisu mogli dostići izborni cenzus za manjine.\nPrvi koji je uvidio suštinu ovog problema, a to je nejednistvo, je bio Samir Zoranić. Pa je na njegovu inicijativu uslijedio sastanak predstavnika tri politička subjekta bošnjaka sa Kosova, SDA, ESDA i Ura. Tema razgovara o jedinstvu Bosnjaka u cilju omogućavanja ravnopravne zastupljeniosti svih regija, Peći i Istoka, Mitrovice i Leposavića, i Prizrena i Dragaša.\nNa sastanku su ustanovljene osnovne smjernice i utvrđeni ključni principi kojima ce se ovi subjekti rukovoditi tokom daljnih aktivnosti koje ce biti preduzimane. Dogovoreno je zapocinjanje razgovora sa svim politickim subjektima Bosnjaka i Goranaca, ili onih koji se izjasnjavaju kao Bosnjaci.\nNadamo se da će ovaj sastanak biti samo jedan od mnogih, i da će za sve prijašnje i buduće prepereke naći rješenje. Ono što je na nas ,kao Redakciju ovih novina ostavilo trag, je FB status inicijatora sastanka Samira Zoranića, pa ovom prilikom poručujemo Bošnjacima Kosova da ga pročitaju:\n„Danas analizirajući sva reagovanja i istupe na raznim forumima , prirodno mi se nameće jedno pitanje ” Ko se raduje , a kome smeta ” ova inicijativa, i došao sam do zaključka.\n1, Raduje se i iskreno je ovu inicijativu o Bošnjačkom jedinstvu na Kosovu , prihvatila i ocijenila jedna velika većina širih masa i običnih ljudi iz Bošnjačke zajednice na Kosovu , raduju se i prihvataju je svi čimbenici iz političkih subjekata i raznih uduženja a koima je osnovni cilj , iskren nijet – namjera da se nešto mijenja na bolje u životu i bivstvovanju svakog pojedinca i porodice ,kako Bošnjaka tako i svih žitelja Kosova a koji su razasuti širom cijelog Kosova.\n2. Ova inicijativa smeta , jednom malom krugu ljudi i njihivim interesnim sljedbenicima , a koji već dvije decenije žive, rade , bogate se , zastrašuju i kupuju svoj opstanak na vrhu oligarhiske piramide, a sve to zahvaljujući raznim manipulacijama sa osječanjima maloga čovjeka i ne rijetko izdajući nacionalne interese a za rad ličnog i konfora svojih porodica i mali broj odanih( ne i odabranih) poslušnika , ne birajući ni sredstva ni vrijeme da bi ostali u sedlu jahača APOKALIPSE.\nNadam se da će ova inicijativa probuditi svijest širih masa , i dovesti do raconalnog razmišljanja svih nas pojedinačno , da skinemo ove bezočnike sa svojh i onako slabih pleća.\nSvaki hair i podršku želim ujediniteljima\nPrethodni tekstPROVALJEN! “FEXO” CINKARIO BOŠNJAKE\nSledeći tekstEU donira novu opremu lokalnim preduzećima u Sandžaku


U Covid bolnicama na jugu 401 pacijent, kod 159 potvrđen Covid 19 - Preminula po 1 osoba u Nišu i Vranju - Dnevnik Juga\nPočetna / DRUŠTVO / U Covid bolnicama na jugu 401 pacijent, kod 159 potvrđen Covid 19 – Preminula po 1 osoba u Nišu i Vranju\nSrdjan Stamenkovic 12/08/2020\tDRUŠTVO, Korona Virus, Leskovac, Niš, Surdulica, Vranje Ostavi komentar\nPrema zvaničnim podacima Kliničkog centra Niš u Covid bolnicama u Nišu, Leskovcu, Vranju i Surdulici hospitalizovan je 401 pacijent.\nOd ukupnog broja hospitalizovanih, potvrđenih pacijenata, 7 je priključeno na aparate za veštačku ventilaciju i nalaze se u jako teškom opštem stanju. Svi pacijenti su pod 24 – časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra. Njihov klinički status se procenjuje iz minuta u minut, a terapijske mere preduzimaju u odnosu na terapijski odgovor.\nU ZC Lekovac u Covid bolnici, trenutno je hospitalizovano 67 pacijenata. Kod 26 pacijenata je potvrđeno prisustvo virusa Covid -19.\nU 4 Covid bolnice u ZC Vranje, ukupano je hospitalizovano 76 pacijenata. Kod 34 pacijenata je potvrđeno prisustvo virusa. Nažalost, 1 pacijent sa potrvrćenim COVID-19 virusom je preminuo.\nTagovicovid bolnice jug srbije KC Niš Klinički centar Niš\nPrethodni 17. i 18. avgusta akcija Prikupljanja materijalnih i nematerijalnih sredstava za socijalno ugrožene porodice iz Leskovca\nSledeći Konstitutivna sednica Skupštine grada Leskovca zbog epidemije u Narodnom pozorištu – Bira se kompletno rukovodstvo


Fon der Lajen: Makron otvorio Rusiji vrata Zapadnog Balkana - Vijesti.me\nPREDSJEDNICA EVROPSKE KOMISIJE KRITIKOVALA PREDSJEDNIKA FRANCUSKE\nFon der Lajenova je u govoru povodom 30. godišnjice od pada Berlinskog zida rekla da je Evropa mnogo toga tražila od Sjeverne Makedonije i Albanije i da su te zemlje ispunile sve što se od njih tražilo Edit\n3966 pregleda 3 komentar(a)\nUrsula fon der Lajen (Foto: Reuters)\nVijesti online 11. novembar 2019, 19:09\nPredsjednik Francuske Emanuel Makron otvorio je Rusiji vrata Zapadnog Balkana nakon što je blokirao pregovore o pristupanju Albanije i Sjeverne Makedonije u EU, prenosi Tanjug.\nTo je izjavila predsjednica Evropske komisije Ursula fon der Lajen.\nOna je pozvala lidere EU da odmah započnu pregovore o pristupanju, uz obrazloženje da bi "Rusija i Kina mogle da popune prazninu ukoliko se Unija ne utvrdi u regionu".\nFon der Lajenova je u govoru povodom 30. godišnjice od pada Berlinskog zida rekla da je Evropa mnogo toga tražila od Sjeverne Makedonije i Albanije i da su te zemlje ispunile sve što se od njih tražilo, prenosi britanski Ekspres.\n"Sada treba da održimo riječ i započnemo pregovore o pristupanju", rekla je Ursula fon der Lajen.\nOna je dodala da ako EU ne otvori perspektivu zemljama Zapadnog Balkana, drugi će popuniti tu prazninu, poput Kine, Rusije, Turske ili Saudijske Arabije.\nNa nedavnom sastanku Evropskog savjeta Makron je bio jedini evropski lider koji je blokirao pregovore sa Skopljem i Tiranom, a uspio je i da ubedi Holandiju i Dansku da se usprotive početku pregovora s Albanijom.\nSindikati apeluju da još veći broj ljudi ne dođe na posao sjutra\nFinska dobija najmlađu premijerku ikad\nPapa imenovao potencijalnog nasljednika na visok položaj u Vatikanu\nDžonson: Boriću se za svaki glas\nLukašenko Putinu: Nastaviti isporuku gasa Bjelorusiji po cijenama koje važe za rusko tržište


Svet automatike - uslovi_koriscenja\nAutomatski sistemi polaže autorska prava na sve sadržaje (tekstualne, vizuelne i audio materijale, baze podataka, programski kod), kao i na većinu postavljenih fotografija. Neovlašćeno korišćenje bilo kog dela ovog web sajta, bez pismene dozvole vlasnika ili proizvođača ove web prodavnice (ATEC Technologies), smatra se kršenjem autorskih prava i kao takvo podložno je tužbi.\nAutomatski sistemi u svakom trenutku nastoji da Vam prikaže i opiše sve proizvode što preciznije, ali ne garantuje da su svi navedeni podaci u vezi sa: bojom proizvoda, postavljenom fotografijom ili zalihama na stanju, u svakom trenutku precizni.\n2 Linkovi ka drugim web lokacijama Svi linkovi na ovom web sajtu ka drugim lokacijama (web sajtovima), kao što je npr. web sajt proizvođača ili brenda, su postavljeni isključivo da bi vam olakšali rad i pružili što detaljnije i kvalitetnije informacije. Korišćenjem ovih linkova, napustićete ovaj web sajt i pristupiti drugom web sajtu na kome važe drugi uslovi korišćenja. Automatski sistemi nije u mogućnosti da pregleda i proveri sve te lokacije, i ne može ni na koji način da utiče na njihov sadržaj, funkcionalnost i bezbednost. Ako odlučite da pristupite nekoj od Web lokacija, čije su web adrese postavljena na ovom websajtu, to radite isključivo na sopstvenu odgovornost.\nAutomatski sistemi može promeniti ove Uslove korišćenja bilo kada, ažuriranjem ili izmenom ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.


Tošić: „Da se rivali opet plaše Partizana!” (INTERVJU)\nPočetna stranicaFK PartizanTošić: „Da se rivali opet plaše Partizana!” (INTERVJU)\nIskusni vezista Partizana Zoran Tošić, posle ubedljive pobede nad Bačkom, sumira učinak ekipe i svoj nastup. Uz poruku: „Da vratimo poštovanje prema Partizanu”.\nPribojavali su se u Partizanu gostovanja Bačkoj, pogotovo posle bledih igara na pripremama. Ali, crno-beli su golom u ranoj fazi meča „otvorili” domaćina i potom slavili ubedljivu pobedu.\nNikolić: Mogli smo još bolje! (VIDEO)\nUbedljiva pobeda crno-belih na prolećnoj premijeri! (VIDEO)\n„Još sam daleko od pravog ritma i znam da mogu mnogo bolje. Osećam se dosta dobro, i siguran sam da će moja forma da se podize iz utakmice u utakmicu, jer su mi nedostajale u poslednje vreme. Mislim da mogu da pomognem ekipi i da cemo biti još bolji”, kaže Tošić, sumirajući utiske posle početnog kola prolećnog dela Superlige.\n„Svaki igrač ima svoju funkciju u timu, tako i ja. Šef zna šta može da očekuje od mene kada sam potpuno spreman. Zato verujem da mi treba još nekoliko utakmica da bih se podigao na nivo koji želi klub, a i ja”, dodaje popularni Bambi.\nTošić se nada i veruje da će „Parni valjak” upaliti sve motore...\n„Fali nam taj kontinuitet da zaređamo pobede i da vratimo poštovanje prema Partizanu, da se protivnici ponovo plaše kada igraju protiv nas. Moramo da nastavimo da ređamo pobede, pogotovo što je derbi blizu i da bismo u što boljem raspoloženju dočekali tu utakmicu. Želimo da se približimo rivalu, i nema bolje šanse od derbija. To nam je prikika da se uključimo u trku”.


Koalicija 27 / Coalition 27 – RES fondacija\nKoalicija 27 / Coalition 27\nMar 25, 2019 #KvalitetVazduha, #ZagađenjeVazduha\nKoaliciju 27 osnovale su organizacije civilnog društva 2014. godine s ciljem monitoringa i davanja doprinosa procesu usklađivanja i implementacije politika i propisa Republike Srbije sa pravnim tekovinama Evropske unije u oblasti životne sredine i klimatskih promena (Poglavlje 27 u pregovorima za pristupanje Evropskoj uniji).\nKoalicija 27 podstiče i zalaže se za učešće javnosti u pregovorima za pristupanje Evropskoj uniji i predlaže rešenja koja će doprineti zaštiti i unapređenju životne sredine i kvaliteta života građana.\nRES fondacija učestvuje u pisanju godišnjeg ‘Izveštaja iz senke’, koji prati objavljivanje Izveštaja Evropske komisije. Izveštaj iz senke daje pregled postignuća Republike Srbije u oblastima koje pokriva Poglavlje 27, Životnu sredinu i klimatske promene, i daje preporuke kako unaprediti postojeće procese. Izveštaj je javan i poslat relevantnim nacionalnim i evropskim institucijama.\nKoalicija 27 daje svoj doprinos dva puta godišnje za Godišnji izveštaj Evropske komisije o Srbiji (Izveštaj o proširenju).


Konferencija o Zapadnom Balkanu: Atmosfera u EU više protiv nego za proširenje\n► Konferencija o Zapadnom Balkanu: Atmosfera u EU više protiv nego za proširenje\nAtmosfera u Evropskoj uniji nije naklonjena daljem procesu proširenja, ali na samitu u Sofiji treba očekivati potvrdu evropske perspektive zemalja Zapadnog Balkana i opredeljenosti lidera regiona da sprovedu obaveze iz pregovaračkog procesa, ocenjeno je danas na skupu u Beogradu.\nDirektor Direktorata za međunarodnu pravosudnu saradnju i projekte u Crnoj Gori Nikola Šaranović izjavio je da sutrašnji samit EU i Zapadnog Balkana u Sofiji treba očekivati realistično, ne sa euforijom ili nervozom.\n"Treba očekivati da će samit u Sofiji potvrditi evropsku perspektivu Zapadnog Balkana i prinicp regate, odnosno pojedinačnog vrednovanja svake dražave regiona na njenom putu ka EU, kako nijedna zemlja ne bi trpela zastoj zbog problema s kojima se suočava druga država", izjavio je Šaranović na konferenciji "Zapadni Balkan na geopolitičkoj raskrsnici – između unutrašnjih problema i evropske integracije", koju je organizovao Centar za spoljnu politiku.\nŠaranović je dodao i da na samitu treba očekivati jasne izraze spremnosti lidera Zapadnog Balkana da izvrše obaveze iz pregovaračkog procesa i jasnu opredeljenost za međusobnu saradnju i rešavanje spornih pitanja.\n"Ako težimo međunarodnoj organizaciji koja funkcioniše između ostalog po prinicpu iskrene saradnje država i institucija, onda države Zapadnog Balkana treba na malom da pokažu ono čemu teže u velikom", kazao je Šaranović.\nDodao je da evropske integracije nisu proces koji se događa samo u zemljama kandidatima nego i u samoj EU i da je problem što se Zapadni Balkan i EU postavljaju u odnos opozita, što znači što više Evrope to manje Balkana i obrnuto.\n"Iz toga proizlazi da ako se Balkan ne evropeizuje Evropa će se balkanizovati. Taj pristup je u potpunoj suprotnosti s osnovnim načelom funkcionisanja EU, a to je načelo subsidijarnosti", rekao je Šaranović.\nProfesor zagrebačkog Fakulteta političkih nauka Dejan Jović nije se saglasio da je u procesu proširenja potrebno primeniti princip pojedinačnog primanja jer smatra da to ima daleko veći potencijal da uspori dalje proširenje, što se pokazalo u slučaju Slovenije i Hrvatske.\n"Pojedinačan princip je dobar za zemlju koja je prva na redu, ali za region nije", ocenio je Jović.\nPrema njegovom mišljenju, danas je teško zamisliti bilo kakvo proširenje u bliskoj ili daljoj budućnosti, ali to ne znači da će zemlje Zapadnog Balkana biti potpuno isključene iz koncepta Evrope.\nUkazao je i na novi trend koji se pojavio kao posledica Bregzita i stava Velike Britanije da "izlazi iz EU ali ne i iz Evrope".\nTaj koncept "Evropa izvan EU" je, dodao je, u suprotnosti sa idejom koja je dominirala 1990-ih godina a to je da je ulazak u EU jedini put.\nDrugi trend o kojem je Jović govorio je to da će Evropa sve više izgledati kao luk, sa zemljama jezgra koje su uključene u sve, unutrašnjom i spoljnom periferijom i eksternim akterima, uključujući Rusiju i Tursku, koji nisu uvek prijateljske prema EU.\nMihailo Crnobrnja iz Evropskog pokreta u Srbiji se saglasio da nas verovatno očekuje Evropa u više krugova, odnosno brzina i da u EU vlada atmosfera više protiv nego za proces proširenja.\n"Stvara se raspoloženje da nije napravljena dobra stvar kada je 10 zemalja ušlo u EU, pa se to nastavilo s Rumunijom i Bugarskom i završilo s Hrvatskom. To iskustvo u EU nije najbolje apsorbovano i delimično zbog toga je povećan evropskepticizam", rekao je Crnobrnja.\nKada je u pitanju Srbija, Crnobrnja je kazao da su vladajuće stranke i veliki deo opozicije proevropski, ali da su građani sve više antievropski.\nPredavač na Univerzitetu zapadne Mađarske u Budimpešti Zoltan Pogača smatra da u EU vlada velika podeljenost što daje lošu osnovu za dalje proširenje, koje se posmatra kao pogoršavanje već postojećeg problema.\nMađarska podržava sledeći talas proširenja, rekao je Pogača, ali je dodao da o tom pitanju većina zemalja EU danas sudi na osnovu iskustava iz prethodnih proširenja, o kojima i dalje postoje različita mišljenja koliko su bila uspešna.\n"Voleo bih da kažem da je 'istočno proširenje' doprinelo proširenju na Zapadni Balkan, ali nasuprot tome, prouzrokovalo je velike deobe u EU", rekao je Pogača.\nkonferencija o zapadnom balkanu /\nzoltan pogača /


Energyobserver - SRBIJA / 10 MILIJARDI OD EKO-TAKSI SLILO SE U BUDŽET\nSRBIJA / 10 MILIJARDI OD EKO-TAKSI SLILO SE U BUDŽET\nOko 10 milijardi dinara uplatila su preduzeća u budžet Srbije u prošloj godini na ime ekološke takse, izjavio je u sredu, 7. marta 2018. godine, direktor Agencije za zaštitu životne sredine Filip Radović. Međutim, zasada nije poznato koliko privrednih subjekata ne plaća taksu u Srbiji, kao ni koji je broj preduzeća koja šalju izveštaje o zagađenju Agenciji za zaštitu životne sredine. – Ono što možemo sa sigurnošću da kažemo je da broj kompanija koje plaćaju ekološku taksu iz godine u godinu raste. Sa merama koje smo preduzeli više nijedna kompanija neće biti u mogućnosti da sakrije svoje podatke – kaže Radović i podseća da je protekle godine uveden novi softver, aplikacija, koja omogućava slanje dnevnih izveštaja o zagađenju iz kompanija koje se bave proizvodnjom.\nKaže da zahvaljujući tom softveru kompanijem više neće moći da dostavljaju lažne podatke i da ne plaćaju eko-taksu.\n– Agencija za zaštitu zivotne sredine u prethodnih nekoliko godina je implementirala najnovije softversko rešenje koje smo sa druge strane propratili pravnom regulativom, i to je dalo dramatične rezultate. Uspeli smo da broj izveštaja koje dobijamo godišnje povećamo za oko 2.000, a time i prihod od ekološke takse – kaže Radović.\nViše od 20.000 kompanija u Srbiji je, inače, u obavezi da plaća eko-taksu, a ta cifra se menja iz godine u godinu, dodaje on.\nMeđutim, značajan je i broj onih koji tu obavezu ne ispunjavaju, a Radović to ilustruje činjenicom da je do danas pokrenuto oko 5.000 prekršajnih prijava i 200 krivičnih prijava protiv preduzeća koja su dostavljala lažnu dokumentaciju o nivou zagađenja koje proizvode i drugo.\nPrivrednici imaju primedbu da je komplikovan softver koji treba da savladaju kako bi slali izveštaje iz svojih preduzeća o nivou zagađenja, pa je zato Privredna komora Srbije organizovala obuke za zaposlene o zakonskoj obavezi godišnjeg izveštavanja o otpadu.\nDirektor Sektora industrije PKS Miroslav Lutovac kaže da mnogi privrednici još nisu upoznati sa time kako funkcioniše aplikacija za slanje izveštaja o zagađenju Agenciji za zaštitu životne sredine.\n– Aplikcija je tu da olakša vođenje evidencije koja nema samo za cilj da obezbedi tačnu evidenciju kako bi se naplatila ekološka taksa, iako je to jako važno, njen cilj je da da jasnu sliku tržišta otpada – kaže Lutovac.\nLutovac dodaje da je važno da se kroz izveštaje privrednika utvrdi koliko su otpada proizveli, i šta da se radi sa tim otpadom, te kako da mu se „da svrha“.\n– U ovom trenutku nemamo jasno selektovane podatke kolika je ukupna količina otpada, što pokazuju i incidenti u poslednje vreme. Da bi se stanje promenilo, prvo morate da imate sliku šta je količina i kakav je sastav tog otpada – kaže Lutovac.\nIzvor: eKapija / ENERGETSKI PORTAL SRBIJE\n12.03.2018 · EKO_TAKSE / SRBIJA


Srbija u vrhu, pad Hrvatske – ko ima najviše fudbalera u "petici"? - BIGportal.ba\n17 Oktobra, 2019 17 Oktobra, 2019 031\nNa najnovijoj listi “malih” zemalja sa najviše predstavnika u ligama petice Srbija je nazadovala za jedno mesto.\nU ovom plasmanu nema fudbalera iz država liga petice, već se radi isključivo radi o onim manjim fudbalskim silama poput Austrije, Danske, Poljske, Srbije…\nZa Hrvatsku se ne može reći da je “manja fudbalska sila”, s obzirom da su vicešampioni sveta, ali su na klupskom nivou u rangu pomenutih zemalja.\nU prethodnom istraživanju Srbija se nalazila na prvom mestu sa 38 fudbalera u Premijer ligi, Seriji A, LaLigi, Ligi 1, Bundesligi, dok je na druga pozicija pripala Hrvatskoj, a treća Austriji.\nLetnji prelazni rok odavno je završen i usledila je nova lista od strane Tviter profila “East Stand”, koji je objavio i prethodne plasmane.\nOvoga puta na čelu se nalazi Austrija sa 37 fudbalera, dok je naša zemlja na drugoj poziciji sa 36 – dva igraju u Premijer ligi, po sedam u Bundesligi i Ligi 1, osam nastupa u španskom šampionatu, dok ubedljivo najviše imamo u Italiji – 12.\nTreba napomenuti da Austrija ima 31 fudbalera u Bundesligi, a nijednog u LaLigi, što je i očekivano s obzirom na govorno područje. Isto tako Irci imaju ukupno 18 fudbalera i svi nastupaju u Premijer ligi, a slično je i za Škote i Velšane.\nHrvatska je pala za dva mesta i sada se nalazi na četvrtom mestu sa 28 fudbalera u ligama petice. Ispred njih nalaze se Danci sa 30 i pomenuti Austrijanci sa 37.


Američki predsednik Donald Tramp telefonom je razgovarao sa svojim francuskim kolegom Emanuelom Makronom i na dnevnom redu su bile trgovina, Iran i Bliski istok, saopšteno je danas iz Bele kuće.\n- Vođen je veoma dobar razgovor sa predsednikom Makronom. Razgovori su bili o raznim temama, posebno u oblasti bezbednosti i trgovine - navodi Tramp u poruci objavljenoj na društvenoj mreži Tviter.\nU saopštenju se ističe da je bilo govora o brojnim trgovinskim i bezbednosnim pitanjima, uključujući situaciju u Iranu u širem regionu Bliskog istoka.\nU kratkom saopštenju iz Jelisejske palate navodi se da je između dvojice lidera bilo govora o Siriji, Iranu i izraelsko-palestinskom sukobu, ali se ne pominje trgovina.\nErdogan razgovarao s Putinom,Trampom i Makronom o operaciji u Siriji


U Trebinju otkriveno 100 kilograma droge, jedna osoba uhapšena\nU Trebinju je u nedjelju otkriveno i privremeno oduzeto 100 kilograma droge, a jedna osoba je uhapšena, potvrdio je za Radio Slobodna Evropa (RSE) glasnogovornik Državne agencije za istrage i zaštitu BIH (SIPA) Luka Miladinović.\nRezultat je to akcije policijskih službenika SIPE, Granične policije Bosne i Hercegovine (BiH), Uprave za indirektno oporezivanje BiH i pripadnika Ministarstva unutrašnjih poslova Republike Srpske.\nU operativnoj akciji kodnog naziva “A1”, pretreseno je teretno motorno vozilo, kojim je upravljao državljanin Crne Gore, prilikom čega je otkriveno i privremeno oduzeto 100 vrećica u kojima se nalazila materija koja svojim izgledom i strukturom asocira na opojnu drogu kanabis sativa ukupne težine oko 100 kilograma.\n"Pored navedenog privremeno je oduzet jedan mobilni telefon sa pripadajućom sim karticom, teretno motorno vozilo na kojem je bio ugrađen prepravljeni rezervoar u kojem je otkrivena opojna droga i drugi predmeti koji mogu poslužiti kao dokaz u daljem krivičnom postupku", rekao je za RSE Miladinović.\nVozač teretnog motornog vozila uhapšen je zbog postojanja osnova sumnje da je počinio krivično djelo “organizovani kriminal”, u vezi sa krivičnim djelom “neovlašteni promet opojnim drogama”. Nakon kriminalističke obrade u prostorijama SIPA-e, prema Miladinovićevim riječima uhapšeni će biti predat postupajućem tužiocu Tužilaštva BiH.\nSve aktivnosti su, kako je naveo, provedene su po naredba Suda i Tužilaštva Bosne i Hercegovine.


Završava se gradnja Dnevnog centra "Podrži me - 9.januar" u Kosovskoj MItrovici\nJul 15, 2021 14:54\nRadovi na izgradnji Dnevnog centra "Podrži me - 9.januar" u Kosovskoj Mitrovici namenjenog deci i mladima sa poteškoćama u razvoju su pri kraju. Projekat banjalučkog Odbora za pomoć Srbima na KiM od 714 metara kvadratnih vredan je blizu 300 000 evra.\n"Izgradili smo veliki projekat u doba velike pandemije zahvaljujući humanosti Republike Srpske. Izgradnja je počela 19.avgusta na Preobraženje 2019.godine i trajala dve godine, a počeli smo je bez jedne marke i evra i ponosni smo na ovaj veliki projekat i pravi humani manastir koji smo namenili ovoj kategoriji dece i mladih sa poteškoćama u razvoju i daćemo ga na korištenje Udruženju roditelja"Podrži me" iz Kosovske Mitrovice", izjavio je predsednik Odbora Milorad Arlov.\nPrema njegovim rečima završetak radova koje izvodi GP INVEST 1980 Kosovska Mitrovica u vlasništvu Radoša Petrovića očekuje se u narednih 10 dana.\nOtvaranje Centra planira se u drugoj polovini avgusta\nKiMDnevni centar Podrži meArlov\nAmerički i kanadski atešei za odbranu obišli Jarinje i Brnjak 24\nEU: Petković i Bislimi u sredu u Briselu 50\nKiM: 23 nova slučaja korona virusa, 3 osobe preminule 16


PRIMED promocija u NIšu\nAlternativna medicina, Apiterapija, Dijetetski suplementi, Primarna medicina, Promocije\nU prilici smo da Vas obavestimo o PRIMED promociji koja će se održati 10.11.2015 u Nišu u apoteci Todorović pharm, ulica Homoljska 2A/1B. Sve informacije vezane za ovu i naredne promocije možete dobiti i pozivom na broj: 018/203013 . Na promociji koja će biti u prepodnevnim satima, možete dobiti i besplatan savet od lekara i farmaceuta. Naravno, akcija ide da uz svaki kupljeni PRIMED dobijate i PRIMED poklon preparat !\nOčekujemo Vas u što većem broju !\nSrdačno, Vaš PRIMED\nTags: Primed promocija promocija u nišu savet doktora savet farmaceuta Todorović pharm


Pet godina od osnivanja Srpsko-ruskog humanitarnog centra\nVesti Autor:Beta26. apr. 201715:44 > 15:46\nMinistar za rad, zapošljavanje, boračka i socijalna pitanja Aleksandar Vulin izjavio je danas da odluku o davanju diplomatskog statusa zaposlenima u Srpsko-ruskom humanitarnom centru u Nišu treba da donesu vlade Srbije i Rusije i dodao da je činjenica da je osoblje tog centra od posebnog značaja za Srbiju.\nNa svečanosti povodom pet godina od osnivanja Srpsko-ruskog humanitarnog centra na aerodromu u Nišu, Vulin je istakao da se rad pripadnika tog centra u Srbiji izuzetno ceni i da je „Srbija izuzetno ponosna na saradnju sa centrom“.\nOn je naglasio da je Srbija veoma zahvalna za to što su pripadnici Centra proteklih godina priskakali u pomoć uvek kada je bilo teško, posebno tokom poplava 2014. godine i na početku migrantske krize.\n„Kada god je teško, svi zovu Srpsko-rusko humanitarni centar. Kada su mirna vremena, onda se o Centru pričaju laži, priča se u različitim zemljama kako je sve, samo nije humanitarni“, izjavio je Vulin.\nSrpsko-ruski humanitarni centar, dodao je Vulin, ima samo jednu svrhu: da bude uz ljude kojima je teško, bez obzira odakle su.\nVulin je rekao da će Ministarstvo rada i Centar unaprediti saradnju u obuci, zdravstva i zašite na radu.\nNačelnik Sektora za vanredne situacije MUP-a Srbije Predrag Marić istakao je na svečanosti da Centar pruža veliku podršku Sektoru za vanredne situacije, pre svega zbog protoka informacija i mogućnosti dobijanja pomoći veoma brzo.\nMarić je rekao da je dobro što je država Srbija rešila neka statusna pitanja u vezi Centrom i što je prošle godine izdvojila sredstva za kupovinu zgrade u kojoj je smešten.\nGeneralni sekretar Medjunarodne organizacije za civilnu zaštitu Vladimir Kuvšinov podvukao je da u svetu nema sličnih institucija kao što je Srpsko-ruski humanitarni centar, i da će ta organizacija i dalje aktivno podržavati njegov rad.


Pivara korisnici zainteresovani za zabavljanje dejt, Dejting-Sajt\nPivara Korisnici Zainteresovani Za Zabavljanje Dejt\nTražite li partnera? Pretražite profile u nastavku i možda naletite na svog savršenog saputnika. Stupite u kontakt s njima i organizujte sastanak ove nedelje. Naša zajednica ima mnogo registrovanih korisnika koji ne mogu da dočekaju da se ćaskaju sa osobom kao Vi! Registrujte svoj 100% besplatan profil danas\nVisok zgodan , sarmantan mladic .ostalo ako zelis znai upoznaj me\nDr goran budzak\nNaucni saradnik, Institut za politicke studije, Beograd\nLjepše je udvoje\niskren i posten i takvu osobu trazim


BalkanMagazin :: Ministarstvo: Energetska tranzicija je plan razvoja ne gašenja radnih mesta\nnedelja, 23. maj 2021 17:02\nEnergetska tranzicija ne znači ni naglo zatvaranje termoelektrana ni gubitak radnih mesta, već pre svega donošenje plana do 2050. godine koji će obezbediti da Srbija ima dovoljno energije, a što podrazumeva i investicije u izgradnju novih energetskih kapaciteta i otvaranje novih radnih mesta, saopštilo je danas Ministarstvo rudarstva i energetike. (Foto: EPS)\nDa bi se Srbija našla među dobitnicima energetske tranzicije, Ministarstvo rudarstva i energetike zajedno sa svim drugim nadležnim institucijama priprema planove i strategije koji omogućavaju pravovremeno delovanje, uz planiranje rada elektrana do 2050. godine, kako bi se obezbedilo da Srbija ima dovoljno energije u decenijama koje dolaze, ispred nas.\nU saopštenju resornog ministarstva se ističe da nasuprot tome stoje netačna i zlonamerna tumačenja ovih namera, sa ciljem da se iz nečijih ličnih ili političkih interesa izazove strah kod radnika EPS-a da će sutra ostati bez posla, a termoelektrane ugašene preko noći.\n“Oni koji proces energetske tranzicije, u kojem se nalazi ne samo Evropa već čitav svet, pokušavaju da u Srbiji podriju već u samom početku, u fazi planiranja, pokazuju da ne žele dobro ni najvećim energetskim kompanijama ni njihovim zaposlenima” navodi se u saopštenju Ministarstva rudarstva i energetike.\nNaglašava se da je zapravo istina da energetska tranzicija znači planiranje, kao i velike investicije u nove energetske kapacitete.\nResorno ministarstvo saopštava da će u sa sindikatima praviti planove rada elektrana do 2050. koji podrazumeva i postepeno smanjivanje proizvodnje električne energije iz uglja. (Izvor: EPS)\nInvesticije podrazumevaju i nova radna mesta koja će se, kako navodi Ministarstvo, otvarati zbog izgradnje i upravljanja novim hidroelektranama, gasnim elektranama, solarnim elektranama, vetroelektranama, i drugim elektranama koje koriste obnovljive izvore energije, kao i u proizvodnji pratećih tehnologija, komponenti i opreme.\nČitav ovaj proces nije otpočeo niti će se desiti preko noći, već se njime upravlja planski i strateški, u dogovoru države, preduzeća, sindikata i zaposlenih, kao što smo radili i u slučaju podele delatnosti i izdvajanja "Elektrodistribucije Srbije" iz EPS.\n“Na isti način, zajedno sa sindikatima pravićemo i planove rada elektrana do 2050. koji podrazumeva i postepeno smanjivanje proizvodnje električne energije iz uglja”, navodi se u saopštenju Ministarstva rudarstva i energetike.


Republika / Više od milion ljudi u mraku u Kaliforniji\npetak, 11. 10. 2019.| 00:51\nViše od milion ljudi u Kaliforniji ostalo je bez struje nakon što je glavna kompanija za distribuciju električne energije "Pacifik gas end elektrisiti" prekinula snabdevanje iz mera predostrožnosti, poučena iskustvom od prošle godine, kada su jaki vetrovi koji su obarali dalekovode izazvali najsmrtonosniji požar u toj američkoj saveznoj državi, u kojem je poginulo 85 ljudi.\nOva drastična mera izazvala je duge redove u supermarketima i prodavnicama tehničke robe u severnom delu Kalifornije jer su ljudi požurili da kupe ventilatore, baterijske lampe i baterije. U školama i na univerzitetima nastava je otkazana, a zatvorena su i brojna preduzeća i prodavnice. Iz "Pacifik gas end elektrisiti" su prethodno upozorili da bi bez struje moglo da ostane skoro dva miliona ljudi u oko 30 okruga u Kaliforniji.\nMeteorolozi su objavili da počinju da duvaju jaki, razarajući vetrovi koji bi, uz nisku vlažnost, mogli da brzo rašire vatru.\nSvet Kalifornija SAD Struja Mrak\n- subota, 26. 9. 2020. u 17:35 0\nU januaru ove godine otkriveni su delovi tela - istraga je trajala nekoliko meseci, ali je ubica konačno iza rešetaka. U pitanju je ruski...\nZbog iznenadne smrti svoje najbliže saradnice Dragice Ćeranić, predsednik Crne Gore Milo...


Sportske.net - Janković: ''Težak meč, jako bitna pobeda!''\nTrener Crvene zvezde Aleksandar Janković je posle utakmice podsetio da je gostovanje u Novom Pazaru za njegov tim došlo u nezgodnom trenutku, između dva duela sa Bordoom, ali je posle svega veoma zadovoljan ishodom i onim što su crveno-beli pokazali danas.\n''Mnogo teška utakmica... Namerno to nisam želeo da ističem u najavi meča, ali zaista je tako. Obzirom da nam je ovaj meč došao u izuzetno teškom periodu, između dva meča sa Bordoom, čestitam mojim momcima na današnjoj igri.\nKada smo dolazili ovde, imao sam jedan veliki cilj, a to je da osvojimo tri boda i jedan mali cilj, da "prevarim" svog kolegu Bekvalca. Međutim, nisam uspeo, primili smo gol iz kornera, i iskusni i stariji kolega je pokazao da je veliki stručnjak'', pohvalio je i kolegu Janković.\nOn je izrazio i žaljenje što je meč odigran bez prisustva publike, a zatim naglasio da je pobeda u Novom Pazaru od velikog značaja za samopouzdanje njegovih igrača.\n''Izuzetno poštujem pazarsku publiku, mislim da je to jedan prava fudbalska sredina, i fenomen u ovoj našoj državi.\nJoš jednom čestitam momcima na pobedi u ovoj izuzetno bitnoj utakmici za samopouzdanje, i nadam se da ćemo u meču sa Bordoom imati šta da pokažemo'', poručio je Janković.